raspisuju ČETVRTI KONKURS POEZIJE\nĆIRILICA - SLOVO SRPSKOG LICA Na konkursu imaju pravo učešća sva punoletna lica, koja stvaraju na srpskom jeziku. Konkurs je tematski neograničen (slobodna tema). Pesnici mogu učestvovati sa najviše 3 pesme, koje treba dostaviti u 3 primerka, otkucane ćiriličnim pismom, na pisaćoj mašini ili računaru, potpisane šifrom i sa rešenjem šifre (prezime i ime, adresa, kontakt telefon, kraća biografija) u posebnom, zatvorenom kovertu, najkasnije do 20. aprila 2012. godine, na adresu: JOVAN D. PETROVIĆ\n12300 Petrovac na Mlavi, Ulica Branislava Nušića br. 1 Najuspešnije pesme, prema odluci Komisije, konkurisaće za nagrade-plakete Zlatno slovo ćirilice, Srebrno slovo ćirilice i Bronzano slovo ćirilice, a još šest radova dobiće specijalne pohvale Slovo ćirilice .\nDodela priznanja, prema naknadnim informacijama, biće izvršena na finalnoj manifestaciji, u Centru za kulturu u Petrovcu na Mlavi, u okviru obeležavanja Dana opštine, početkom juna 2012. godine, kada će biti promovisan i zbornik Festivala. Organizacioni odbor Latiničenje rasrbljuјe Srbe |


Nzxt H400i SMART crveno (CA-H400W-BR) kućište za računar cena, cene Srbija, prodaja Beograd Novi Sad Niš\nNzxt H400i SMART crveno (CA-H400W-BR) kućište za računar cene\n- NZXT H440i Mid Tower ATX Case, no PSU, window side, black-red (CA-H400W-BR)... specifikacija\nNZXT H440i Mid Tower ATX Case, no PSU, window side, black-red (CA-H400W-BR)\nEPonuda nije internet prodavnica već Vam omogućava da brzo i lako nađete Nzxt H400i SMART crveno (CA-H400W-BR) kućište za računar po najjeftinijoj ceni. Naš cilj je da kupci budu što bolje informisani o ponudi Nzxt kućište za računar H400i SMART crveno (CA-H400W-BR) na tržištu Srbije. Vrlo lako nalazite željeni proizvod za kategoriju Kućišta za računare cene, ne morate da lutate od sajta do sajta za Nzxt Kućišta za računare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nzxt H400i SMART crveno (CA-H400W-BR) kućište za računar sa PRODAVCEM. EPonuda ne može da garantuje potpunu tačnost specifikacije i slika za Nzxt H400i SMART crveno (CA-H400W-BR) kućište za računar. Pre kupovine, podatke za Nzxt kućište za računar H400i SMART crveno (CA-H400W-BR) proverite na sajtu PROIZVOĐAČA.


Bosna i Hercegovina dobila pozitivno mišljenje o kandidatskom statusu za članstvo u EU - Narod.ba\nBosna i Hercegovina dobila pozitivno mišljenje o kandidatskom statusu za članstvo u EU\nEvropska komisija dala je pozitivno mišljenje o zahtjevu Bosne i Hercegovine za dobijanje kandidatskog statusa u Evropskoj uniji.Komesar za evropsku susjedsku politiku i pregovore o proširenju Johannes Hahn danas je na vanrednoj sjednici Vanjskopolitičkog odbora Evropskog parlamenta predstavio ovogodišnji Paket proširenja Evropske unije koji obuhvata Bosnu i Hercegovinu, Srbiju, Crnu Goru, Sjevernu Makedoniju, Albaniju i […]\nEvropska komisija dala je pozitivno mišljenje o zahtjevu Bosne i Hercegovine za dobijanje kandidatskog statusa u Evropskoj uniji.Komesar za evropsku susjedsku politiku i pregovore o proširenju Johannes Hahn danas je na vanrednoj sjednici Vanjskopolitičkog odbora Evropskog parlamenta predstavio ovogodišnji Paket proširenja Evropske unije koji obuhvata Bosnu i Hercegovinu, Srbiju, Crnu Goru, Sjevernu Makedoniju, Albaniju i Tursku.\nU sklopu izvještaja koji se odnosi na Bosnu i Hercegovinu objavljeno je i mišljenje o zahtjevu Bosne i Hercegovine za članstvo u Evropskoj uniji, a koji je analiziran tek nakon što su bh. vlasti u februaru ove godine dostavile odgovore na dodatna pitanja iz Upitnika Evropske komisije.\nU Mišljenju Evropske komisije rečeno je da Bosna i Hercegovina u konačnici može postati članica EU s tim što postoji niz koraka i zahtjeva koji moraju biti ispunjeni. Nakon objavljivanja mišljenja Evropske komisije o kandidatskom statusu BiH odlučivati će 28 zemalja članica Evropske unije, što znači da BiH još uvijek nema status zemlje kandidatkinje za članstvo u EU.\nOvo je tokom sjednice Vanjskopolitičkog odbora Evropskog parlamenta potvrdio izvjestilac Evropskog parlamenta za BiH Cristian Dan Preda.\n“Komisija je sada dala pozitivan stav o kandidatskom statusu i moram opet ponoviti da se nadam da će u Vijeću ljudi razmotri što se događa i shvatiti koliko je važno prihvatiti kandidatski status”, kazao je Preda.\nJoš ranije je bosanskohercegovačkim političarima otvoreno rečeno da će naredni koraci biti veoma komplikovani s obzirom na to da političke stranke nisu uspjele od oktobra 2018. godine formirati novi saziv Vijeća ministara BiH.\nBosnu i Hercegovinu tek nakon dobijanja kandidatskog statusa očekuju sveobuhvatne reforme u oblasti pravnog sistema, socijalnog sektora, ekonomije, javne uprave i povećanje stepena poštivanja ljudskih prava.\nDanas objavljeni Paket proširenja Evropske unije predstavlja najznačajniji dokument za države u procesu približavanja EU, među kojima je i BiH. Na temelju ovog dokumenta Evropski parlament usvaja svoje rezolucije o državama Zapadnog Balkana, a članice odlučuju o daljnjim koracima u eurointegracijskom procesu tih država.


Za „zeleniji“ region neophodna promena svesti – Krstarica\nZa „zeleniji“ region neophodna promena svesti\nSKOPLJE – Balkanski region ima dovoljno otpada i materijala koji se može obrađivati, ali najveći problem je osvešćenost građana koja i dalje nije na nivou koja bi zemlje regiona dovela na nivo koji u ekološkom smislu postoji u Evropi, kaže inženjerka za žaštitu životne sredine Ljupka Arsova.\nOna je za Tanjug nakon panela „Zelene industrije kao generator rasta“ rekla da se situacija po pitanju životne sredine u regionu menja na bolje, povećano je interesovanje javnosti za ovu temu, svest građana se razvija, a pristuna je i velika podrška EU i međunarodnih finansijskih institucija.\nIpak, dodaje, osvešćenost građana nije na dovoljnom nivou, a jedno od rešenja je edukacija, od najmlađeg uzrasta do viših nivoa obrazovanja.\n„Važno je kako ljudi doživljavaju svoju odgovornost u rešenju problema, edukacija treba da se vrši u školama, vrtićima, od vrata do vrata, treba da postoje modeli na koje će se mladi ugledati, to sve iziskuje dosta novca i vremena, ali je jedini pravi put i veliki deo rešenja“, rekla je ona i dodala da tehnička rešenja postoje, ali da je veliki jaz između nivoa razvijenosti svesti i onoga što treba da se postigne.\nIstiče, da se svako ulaganje u zelenu industriju isplati, te da se tu nalaze prilike za nova radna mesta i razoj društva u celini.\n„Zarada je vrlo realna i solidna, ali ostaje početno kapitalno ulaganje da se postrojenja izgrade, postoje jeftinije i skuplje solucije koje mogu lepo da se pokriju ako se uradi odgovarajući ekonomski model i pravo tehničko rešenje“, zaključila je ona.\nUčesnici panela naveli su da je problem regiona i mentalitet koji je „otporan“ na promene, te da je najveći izazov da, na primer, reciklaža i klasiranje otpada postanu navika za građane i da se očuvanje sredine posmatra kao način života.


završni ispit – KRUŠEVAC.LINK\nOvde si trenutno: Home / završni ispit\nPolaganje ispita iz matematike odloženo za četvrtak!\nPolaganje testa iz matematike u okviru završnog ispita odloženo za četvrtak, 20. jun, saopštili su iz Ministarstva prosvete, nauke i tehnološkog razvoja. “Polaganje testa iz matematike u okviru završnog ispita koje je bilo zakazano za danas u 9 časova odloženo je za četvrtak, 20. jun 2019. godine. Učenici će test polagati od 9 do 11 […]\nU osnovnim školama danas je u Srbiji počelo polaganje završnog ispita iz maternjeg, odnosno srpskog jezika. Pomoćnica ministra prosvete za osnovno obrazovanje Vesna Nedeljković rekla je da završni ispit polaže 69.595 učenika, a u srednjim školama ima oko 76.000 mesta. Ona je najavila da će u pojedinim školama, u kojima su prethodnih godina zabeležene nepravilnosti, […]


Ponedeljak, 18. septembar 2006.\nOkrugli sto „Jačanje uloge sekretara odbora“\nU cilju unapređenja rada odbora, Misija OEBS-a u Srbiji organizovala je u Novom Sadu, 15. i 16. septembra 2006. godine, okrugli sto na temu „Jačanje uloge sekretara odbora“.\nNedelja, 17. septembar 2006.\nIspred Doma Narodne skupštine održan defile novih potporučnika Vojske Srbije\nSinoć je ispred Doma Narodne skupštine na Trgu Nikole Pašića održana promocija nove klase oficira Vojske Srbije.\nPonedeljak, 11. septembar 2006.\nAktivistkinje Ženske romske mreže u Narodnoj skupštini Republike Srbije\nU okviru OEBS-ovog „Programa za osnaživanje Romkinja za donošenje odluka“, aktivistkinje Ženske romske mreže, boravile su u Narodnoj skupštini Republike Srbije.\nPonedeljak, 4. septembar 2006.\nProgram studentske prakse 2006 / 2007\nProgram studentske prakse u Narodnoj skupštini omogućiće mladim stručnjacima priliku da rade sa narodnim poslanicima, članovima skupštinskih odbora, kao i zaposlenima u Službi Narodne skupštine i pružaju pomoć u istraživanju i obavljanju svakodnevnih aktivnosti.\nPetak, 1. septembar 2006.\nSazvano Šesto vanredno zasedanje Narodne skupštine Republike Srbije u 2006. godini\nPredsednik Narodne skupštine Republike Srbije Predrag Marković sazvao je, na Zahtev Vlade, Šesto vanredno zasedanje Narodne skupštine Republike Srbije u 2006. godini, za utorak, 12. septembar, sa početkom u 11 časova.\nSubota, 22. jul 2006.\nRepublika Srbija: država i njeni simboli, himna, zastava, grb\nPreporuka o korišćenju grba, zastave i himne Republike Srbije,usvojena je jednoglasnou Narodnoj skupštini Republike Srbije 17. avgusta 2004. godine.\nUtorak, 18. jul 2006.\nSazvano Peto vanredno zasedanje Narodne skupštine Republike Srbije u 2006. godini\nPredsednik Narodne skupštine Republike Srbije Predrag Marković sazvao je, na Zahtev 92 narodna poslanika, Peto vanredno zasedanje Narodne skupštine Republike Srbije u 2006. godini, za sredu, 19. jul, sa početkom u 12 časova.\nSubota, 15. jul 2006.\nSazvano Četvrto vanredno zasedanje Narodne skupštine Republike Srbije u 2006. godini\nPredsednik Narodne skupštine Republike Srbije Predrag Marković sazvao je, na Zahtev 103 narodna poslanika, Četvrto vanredno zasedanje Narodne skupštine Republike Srbije u 2006. godini za utorak, 18. jul, sa početkom u 10 časova.\nUtorak, 4. jul 2006.\nNarodna skupština i UNDP nastavili saradnju\nPredsednik Narodne skupštine Predrag Marković i stalni predstavnik UNDP-a u Srbiji Lens Klark danas su razmenili Pismo o sporazumu između Narodne skupštine Republike Srbije i Programa za razvoj Ujedinjenih nacija.\nPetak, 16. jun 2006.\nPredstavljena knjiga «Nikola Pašić – predsedniku Vlade»\nPoštujući tradiciju i istoriju, Narodna skupština je u saradnji sa zadužbinom Nikola Pašić iz Zaječara organizovala promociju knjige «Nikola Pašić – predsedniku Vlade» koju su priredili Miladin Milošević i Bora Dimitrijević.


23-09-2019 18:00 Srbija Politika\nPripadnik bivše Oslobodilačke vojske Kosova (OVK) Baškim Gaši iz Suve Reke odbio je poziv Specijalnog suda za ispitivanje u Hagu, potvrdila je Organizacija ratnih veterana OVK, a preneli prištinski mediji.\nBaškim Gaši je pozvan da svedoči 24. septembra 2019. godine, ali nije prihvatio poziv, bez dodatnih objašnjenja.\n- Kao organizacija ratnih veterana OVK sugerišemo mu da prihvati poziv i ne stvara presedan za druge - navodi se u saopštenju te organizacije.\nGaši pripada malom broju osoba iz redova bivše OVK koje su odbile da se pojave pred istražiocima tribunala, formiranog radi procesuiranja zločina pripadnika te zvanično demilitarizovane organizacije.\nAmerički general došao u poseti lažnoj vojsci Kosova! Više o tome OVDE.


Iako je pre nekoliko dana i kalendarski počelo proleće, opština Sokobanja je osvanula pod belim prekrivačem. Visoke temperature krajem prošle sedmice, skoro letnje, nisu nagoveštavale da će „Baba Marta” ponovo pokazati svoje lice, a kamoli da će se zabeleti sneg.\nPrema podacima Republičkog hidrometeorološkog zavoda, od sinoć pa do jutros u 9 sati najviše je snega palo u severnom i južnom delu opštine. Na mernom mestu u Šarbanovcu zabeleženo je 15 centimetar snega, a isto toliko i u Jezeru. U Čitluku je , prema podacima RHMZ-a palo triput manje snega, pa je snežni pokrivač dostigao svega peti podeok na metru.\nOdržana edukacija za članove komisije i potkomisija za komasaciju\n7. decembra 2018. Katarina Petrović\nZgrada biblioteke dobija novo ruho\n13. aprila 2018. SOKOpres\nDražena RFC na OO SNS Sokobanja: Smanjenje poreza na imovinu u 2020. godini\nSuzana na OO SNS Sokobanja: Smanjenje poreza na imovinu u 2020. godini\nMilan na Letnja pozornica „Vrelo” ja najmoderniji objekat te vrste na Balkanu\nMihajlo na Uskoro nastavak radova na rekonstrukciji bioskopa „Moravica”


Proglašeni pobednici 9. mts app konkursa | City Magazine\nAUTOR: CityMagazine 29 Jan, 2020\nNa svečanosti povodom završetka 9. mts app konkursa, kompanija Telekom Srbija dodelila je nagrade, vredne mobilne telefone, timovima učenika koji su, prema oceni žirija, izradili najbolje aplikacije za mobilne uređaje. Timovi učenika prezentovali su aplikacije u beogradskom Startit centru, a kao najbolje izdvojile su se FaceTrace iz gimnazije „Boljai“ (Senta), Spakuj se! i HelpHub iz gimnazije „Bora Stanković“ (Niš), Starlight iz gimnazije „Svetozar Marković“ (Niš) i Quizy iz Palanačke gimnazije (Smederevska Palanka).\n„Izuzetno smo ponosni na učesnike konkursa, koji su i pored svojih školskih obaveza uspeli da se posvete kreativnom radu i razvoju aplikacija koje imaju praktičnu primenu i predstavljaju gotov proizvod. Njihovi rezultati potvrđuju da svakako poseduju znanja i veštine koje su potrebne za uspeh u doba digitalnih tehnologija. Verujemo da im je učešće na ovom konkursu bilo vredno iskustvo i da predstavlja samo prvi korak i uvod u buduće uspehe koji ih očekuju u životu i karijeri“, izjavila je Danijela Simeunović, šef Službe za korporativnu društvenu odgovornost Telekoma Srbija i dodala da je mts app konkurs jedan od vodećih projekata u okviru programa Pokrećemo pokretače kojim Telekom Srbija nastoji da podrži i motiviše mlade da u svom okruženju pokreću pozitivne promene.\nOve godine u konkurenciji je bilo 19 aplikacija, a pet najboljih timova očekuje i učešće u regionalnom finalu konkursa – Regionalni app izazov, koje će sredinom februara biti održano u Banja Luci. Timovi učenika iz Srbije srešće se sa učenicima iz BiH i Crne Gore, budući da se po istim pravilima konkurs realizuje i u tim zemljama, u organizaciji m:tel Banja Luka i m:tel Crna Gora. Autori čija aplikacija bude izabrana kao najbolja u regionu dobiće priliku da otputuju u Porto, na jednu od najznačajnijih evropskih konferencija koja okuplja programere i IT stručnjake. U Banja Luci će biti dodeljena i specijalna nagrada za inovativnost „Snaga inovacije – Igor Osmokrović“.\nDo sada je sa mts app konkursom upoznato više od 2000 učenika, dok je 153 tima prezentovalo 160 aplikacija. Konkurs je uvršten u selekciju prestižne evropske organizacije CSR Europe, a podržava ga i Ministarstvo prosvete, nauke i tehnološkog razvoja.\nFaceTrace – tim Prave Face iz gimnazije „Boljai“ (Senta): Aplikacija FaceTrace zamišljena je kao pomoć u pronalaženju pravog partnera ne samo na osnovu lokacije i starosti, već i crta lica. Nakon kreiranja profila korisnik ocenjuje crte lica nekoliko osoba, na osnovu čega aplikacija uz pomoć veštačke inteligencije određuje kakav se „tip“ lica korisniku dopada. Korisnicima se, zatim, prikazuju fotografije osobe najpribližnije njihovom izboru. Algoritam nastavlja da uči prilikom svakog ocenjivanja kako bi unapredio naredne ponuđene profile. Aplikacija koristi bazu podataka unapred ocenjenih lica i cloud servis.\nSpakuj se! – tim Ekipa iz gimnazije „Bora Stanković“ (Niš): Ideja za ovu aplikaciju nastala je iz potrebe da se odgovori na različite zahteve koje ljudi imaju pri korišćenju mobilnih telefona. Odabir pravog paketa nije lak zadatak, a ova aplikacija omogućava da kroz razgovor sa virtuelnim agentima za kratko vreme saznate koji paketi su odgovarajući baš za vas.\nHelpHub – tim OK Boomer iz gimnazije „Bora Stanković“ (Niš): Aplikacija omogućava pružanje pomoć u urgentnim situacijama, gde pritiskom na jedno dugme alarmira sve osobe koje mogu da budu od pomoći, a ljudima pored vas skreće pažnju i daje instrukcije za pomoć. Ukoliko imate neki zdravstveni problem ili vam je potrebna konstantna medicinska pomoć, ova aplikacija je idealna za vas.\nStarlight – tim Augmentum iz gimnazije „Svetozar Marković“ (Niš): Ideja aplikacije je da se unapredi svet u kojem danas živimo, bilo da su to turističke lokacije, muzeji, škole, kompanije … i to uz pomoć AR tehnologije.\nQuizy – tim AIShark iz Palanačke gimnazije (Smederevska Palanka): Quizy je aplikacija u kojoj korisnik pravi kvizove, unošenjem pitanja i odgovora po želji, koji se mogu dalje podeliti sa ostalim korisnicima. Aplikacija nudi različite tipove igranja kvizova kombinujući klasičan kviz sa igranjem video igara. U prvom planu je namenjena lakšem i zabavnijem učenju gde bi nastavnik pravio kvizove, a učenici igrali.\n#konkurs #mobilne aplikacije #mts app


Kreiranje tržišta rada od ključnog značaja za napredak svakog društva | Banja Luka 24 sata\nHome Biznis Kreiranje tržišta rada od ključnog značaja za napredak svakog društva\nPredstavnici UNDP-a i Ekonomskog instituta Sarajevo prezentirali su danas na sjednici Vijeća za reformu tržišta rada i razvoj ljudskih potencijala na području Kantona Sarajevo analizu tržišta rada, te rješenja za stvaranje inkluzivnog tržišta rada u Kantonu Sarajevo.\nTokom sjednice, akcent je stavljen na velike probleme tržišta rada u BiH, pa i u Kantonu Sarajevo. Ti problemi sežu puno dalje od šema za poticaj i grantova podrške. Radi se o neadekvatnoj ponudi radne snage – radna snaga i kapaciteti koje stvaraju škole i fakulteti u ovoj državi nisu usaglašeni sa stvarnim potrebama tržišta rada. Zbog toga je neophodno promijeniti nekoliko ključnih stvari koje se tiču sektora obrazovanja, rada i privrede, istaknuto je.\nKvalitetnom promocijom danas traženih zanimanja više će se mladih odlučiti za obrazovanje koje im treba da dođu do svog cilja, poručeno je sa sjednice.\n– Nailazimo na situacije da nam ljudi dolaze sa kvalifikacijama, ali fizički nisu sposobni raditi posao za koji su aplicirali. To se dešava jer Služba za zapošljavanje nema uređen sistem. Ne želimo gubiti vrijeme, tražimo direktan uvid u spiskove na kojima se nalaze nezaposlene osobe i da, na osnovu njih, odaberemo adekvatan kadar – kazao je predsjednik Upravnog odbora Udruženja poslodavaca KS Safudin Čengić.\n– Ne gleda se srednjoročno i dugoročno ono što zanimanje koje odaberu sa sobom nosi. Pored promocije traženih zanimanja, koja se treba organizirati za mlade pri upisu u srednje škole i fakultete, značajna sredstva treba dati i na prekvalifikaciju i dualno obrazovanje – naglasio je on.


Samoopredeljenje i DSK protiv "mini Šengena"\nKosovske institucije i politički lideri potpuno su bojkotovali inicijativu koju su koordinirali srpski i albanski premijeri Aleksandar Vučić i Edi Rama o formiranju "mini Šengen" zone, piše prištinska Gazeta ekspres, dodajući da je i kosovski predsednik Hašim Tači potvrdio da je zbog Srbije odbio da prisustvuje samitu u Draču koji je najavljen za 20. i 21. decembar, pod pokroviteljstvom Edija Rame.\nInicijativi o stvaranju "mini Šengena" protive se i Samoopredeljenje i Demokratski savez Kosova, dve partije koje žele da formiraju vladajuću koaliciju u naredne četiri godine.\nLider DSK Isa Mustafa je negativno ocenio takvu inicijativu, dok je lider Samoopredeljenja Aljbin Kurti, za koga se očekuje da će biti premijer, rekao da je Edi Rama požurio kada se o takvoj inicijativi konsultovao sa Beogradom pre Prištine.\n"TO ĆE POVEĆATI ATRAKTIVNOST ZAPADNOG BALKANA" Bivši šef grčke diplomatije: Svi će imati koristi od mini Šengena\nIz Samoopredeljenja smatraju da bi bilo dobro za Albaniju da suspenduje inicijativu "balkanskog mini Šengena" zbog aktuelne situacije na Kosovu.\nZvaničnik Samoopredeljenja Arber Zaimi naveo je da oni smatraju da bi bilo dobro da se u ovom periodu, kada je Kosovo u tranziciji, suspenduje takva inicijativa, posebno da to uradi Albanija, koja, kako kaže, treba da bude država koja najviše sarađuje sa Kosovom.\n"Ne treba žuriti sa takvim sastancima i samitima, a ipak se žuri ", smatra član Predsedništva Samoopredeljenja Arber Zaimi.\nPalmer i Grenel takođe govorili o "mini Šengenu"\nOn je dodao i da regionalne inicijative ne treba unapred da budu odbačene, istovremeno najavljujući da će nova kosovska vlada na čelu sa Aljbinom Kurtijem Beogradu uvesti meru reciprociteta.\n"Nova kosovska vlada će u saradnji sa međunarodnim partnerima uspostaviti recipročne odnose sa Srbijom. Reciprocitet je princip na kojem počivaju svi međunarodni odnosi", dodao je Zaimi.\nKomentarišući to što je Rama pozvao predsednika Tačija, a ne Aljbina Kurtija kao verovatnog premijera, Zaimi kaže da pozivi drugim ličnostima imaju simboličku ulogu, jer predsednik ne može biti deo potencijalnog dogovora koji bi kasnije mogao imati bilo kakav uticaj na rad vlade.\nGazeta ekspres piše i da su američki specijalni predstavnici Metju Palmer i Ričard Grenel takođe govorili o inicijativi Rame i Vučića za "mini Šengen".\nPalmer je pri tom rekao da u takvoj inicijativi ima prostora za Kosovo, dok Grenel tvrdi da bez Kosova nema "mini Šengen"-a, navodi Gazeta.\nRama: Mali Šengen sam podržao zbog dobrobiti svih Albanaca, a NE U KORIST SRBIJE\nTREĆI PROTEST ZA 24 SATA U Tirani ponovo pobuna, demonstranti ljuti na Ramu i Vučića, traže UJEDINJENJE ALBANACA (VIDEO)\nVučević: Pojedini funkcioneri stranke su se zaneli, misle da je Vučić tu zahvaljujući njima, a ne obrnuto\nMi nekad zanemarujemo realnost i onda je neophodno da čujemo ljude koji dođu u našu državu, koji nam kažu kakave promene oni vide. U tom kontekstu je i izjava ministra odbrane Ruske Federacije Sergeja Šojgua koji je rekao da treba da vodimo računa da ne ostanemo bez Vučića jer takvog nećemo imati bez bilo kakvog diplomatskog uvijanja, kaže potpredsednik SNS i gradonačelnik Novog Sada Miloš Vučević.\nVučić čestitao Putinu Dan branilaca Otadžbine\nPredsednik Srbije Aleksandar Vučić uputio je danas, povodom sutrašnjeg praznika Dana branilaca Otadžbine, čestitku predsedniku Ruske Federacije Vladimiru Putinu.\nDačić: SPS na izbore ide sa Jedinstvenom Srbijom, SNS će imati svoju koaliciju\nSocijalistička partija Srbije (SPS) na predstojeće parlamentarne izbore izaći će u koaliciji sa Jedinstvenom Srbijom (JS), a Srpska napredna stranka (SNS) sa svojom koalicijom, kaže predsednik SPS-a Ivica Dačić.\nGrenel je novi TRAMPOV ČOVEK ZA KOSOVO, a ovo su manje poznati detalji o njemu: Davno je priznao da je GEJ, pobedio je tešku bolest i bori za prava LGBT osoba\nRičard Grenel, novi američki specijalni izaslanik za pregovore Beograda i Prištine, osim što je javnosti poznat i kao Trampov "čovek od poverenja" i ambasador Amerike u Nemačkoj, jedan je od političara koji je obelodanio svoju homoseksualnu orijentaciju i neko ko se aktivno bavi pravima LGBT zajednice.


Partizan: Tavamba još nije došao... Vujadinović neće na pripreme sa Kinezima, zanimaju ga samo crno-beli\nNikola Đurđić dobio još jednu ponudu, Everton je tu\nSvi jedva čekaju selidbu u toplije krajeve. I svi jedva čekaju – Leandrea Tavambu. Završili su Partizanovi fudbaleri drugi radni dan u 2017, u gotovo nehumanih uslovima, po snegu, ledu i na temperaturi daleko ispod nule. Opšti je zaključak da pod ovim okolnostima ozbiljnih priprema nema, pa je u „Zemunelu“ počelo odbrojavanje do 19. januara, kad se ekipa seli u slovenački Portorož, na prvu fazu pripremnog perioda.\nDotad bi crno-belima trebalo da se priključe dvojica igrača. Za Leondarda da Silvu Sozu zna se od ranije da stiže 16. januara, međutim, planove stručnog štaba pomalo remeti činjenica da sa ekipom od prvog dana nije Leandre Tavamba. Kamerunski špic se i dalje nalazi u Turskoj gde je usled loših vremenskih uslova „zarobljen“, ni juče ni danas nije postojala mogućnost da doputuje za Srbiju, a kako je MOZZART Sportu rečeno u Humskoj, on je iz Istanbula prebačen u Izmir, u nadi da će u tom gradu lakše „uhvatiti“ let za Beograd. Ako u tome uspe, Tavamba će se najranije u sredu staviti na raspolaganje treneru Marku Nikoliću, s tim što valja napomenuti da ga najpre čekaju obavezni medicinski testovi, kojima su u minula dva dana bili podvrgnuti ostali prvotimci,\nMeđu njima i brazilski vezista Everton Luiz, koji se danas priključio saigračima, odredio neophodne analize i sutra će biti na snegom prekrivenom terenu Partizanovog sportskog centra.\nU međuvremenu, crno-beli u niskom startu čekaju informacije iz Kine, gde se od juče nalazi Nikola Vujadinović, njihov prvi pik za mesto štopera. Iskusni defanzivac je potegao čak u Peking, kako bi na licu mesta raskinuo ugovor sa tamošnjim drugoligašem Enterprajzom i kao slobodan agent stigao na Topčidersko brdu. Čak se može čuti da je spreman da ide na svoju štetu, samo da bi ga Azijati pustili, otuda saznanje koje će svakako obradovati Grobare: Vujadinović nije otišao na pripreme sa sadašnjim klubom i kako sad stvari stoje njegov status bi trebalo da se reši do petka. Očekuje se da to bude u korist Partizana, sa čijim čelnicima se odavno dogovorio oko uslova saradnje.\nŠto se ostalih aktivnosti u prelaznom roku tiče, i dalje je Alen Stevanović najbliži odlasku u inostranstvo, čeka se realizacija njegovog transfera u Antaliju, dok je novost da je Nikola Đurđić dobio još jednog „udvarača“. Posle Kjeva, koji ga želi na pozajmicu do kraja sezone, u trku za potpis napadača uključio se i jedan danski klub, spreman da crno-belima plati novac na ime obeštećenja, što je svakako povoljnija opcija od one koju nude Italijani.\nOsim Stevanovića i Đurđića, postoji mogućnost da do kraja prelaznog roka Partizan napuste Nemanja Mihajlović, Valeri Božinov, Marko Jevtović, Nemanja Miletić...\nJ.B pre 1 godina\nTavamba se vratio u dzunglu nece da dolazi u NK Franjospor.\nOdgovori 62 152\nIvica Ilijev pre 1 godina\nBacam bombe zasmejavam narod.\nOdgovori 65 120


Sajam za mlade - šansa za praksu i zapošljavanje | Kamatica\nPočetna > vest > Sajam za mlade - šansa za praksu i zapošljavanje\nSajam za mlade - šansa za praksu i zapošljavanje\nTekst objavljen: 11.05.2015 12:28\nPrvi beogradski sajam za mlade, Belgrade Youth Fair otvoren je danas u Mikser Hausu, a njegov cilj je povezivanje mladih sa kompanijama i institucijama kako bi dobili šansu da pohađaju stručnu praksu a kasnije možda i da se zaposle.\nSajam je otvorio državni sekratar za omladinu i sport Nenad Borovčanin i tom prilikom ukazao da je trenutno u Srbiji 200.000 mladih ljudi bez posla i zbog toga je važno povezati studente završnih godina studija sa kompanijama.\n"Mladi ljudi nisu samo nezaposleni, već su i bez mogućnosti da se osamostale, putuju, provode, zasnuju prodicu i to je ogroman društveni problem", istakao je Borovčanin.\nZbog toga je važno napraviti most između studenata završnih godina studija i kompanija, kako bi im bila omogućena stručna praksa, sticanje neophodnih veština i radnog iskustva za zaposlenje.\nBorovčanin je za Tanjug, koji je medijski pokrovitelj Sajma za mlade, rekao da resorno ministarstvo podržava ovakve aktivnosti ukazavši da je pored podrške daleko teže obezbediti održivost programa.\n"Mi na tome radimo, a kao prioritet u ovoj godini stavljamo umrežavanje mladih i države, institucija i privatnog sektora koji treba da otvori svoja vrata za mlade ljude", naveo je on.\nBorovčanin očekuje da nakon ovog sajma određeni broj studenata započen svoju stručnu praksu i stažiranje u kompanijama, a kasnije ako se dokažu, nastaviti da rade u tim firmama.\nPrema njegovim rečima poslednjih 30 godina kod nas je dominirao kriterijum zapošljavanja podobnih, umesto onih koji imaju rezultat i koji svojim radom zaslužuju da budu prioritet.\n"Zato radimo na tome da se kriterijumi menjaju ali i da se stvara što više mogućnosti za mlade ljude", naveo je Borovčanin.\nPredsednik EKOF Medija grupe Miloš Čevizović rekao je za Tanjug da će sajam za mlade trajati tri dana, sajamski deo dva a konferencijski tri dana, s tim što će treći dan - u sredu 13. maja, konferencija biti preseljena na Ekonomski fakultet.\nPrema njegovim rečima sajamski deo manifestacije osmišljen je u vidu radionica i predavanja koje će držati eminentni stručnjaci, a namenjen je i za direktne interaktivne kontakte kompanija i mladih.\nPoslednjeg dana sajma planirana je zabava humanitarnog karaktera, biće održana modna revija a kasnije i humanitarna žurka na kojoj će se prikupljati sredstva za pomoć deci bez roditeljskog staranja.\nSrednjoškolci će na sajmu moći bolje da se upoznaju sa radom i orgaizacionom strukturom izlagača i na osnovu toga dođu do zaključaka o tome koji su obrazovni profili najtraženiji u kompanijama za koje su zainteresovani.\nStudenti će biti u mogućnosti da učestvuju u programima prakse i zapošljavanja, ukoliko to kompanije mogu da ponude, pa je potrebno da na sajam ponesu nekoliko kopija svojih biografija i ostave ih na štandovima izlagača za čije su programe zainteresovani.\nTakođe, studenti svoje CV mogu da pošlaju na mail cv@youthfair.rs gde će biti na raspolaganju svim kompanijama do narednog sajma.\nUlaz je besplatan, a zainteresovani sajam mogu posetiti u periodu od 11 do 19 sati.\nmladi lideri sajam zapošljavanja sajam prakse šansa za posao sajam za mlade


Šampioni bez krune Archives - Sportska sećanja\nZa mnoge bila je to jedna od najvećih sudijskih „krađa“ u istoriji sporta. Dešavalo se da sudije donose pogrešne procene, dešavale su se mnoge (ne)namerne greške arbitara, ali da „delioci pravde“ ponište ekipi regularan gol u poslednjoj sekundi susreta, gol koji im je donosio titulu šampiona Evrope, e to su „uspela“ da urade samo braća Načevski iz Makedonije u finalu rukometnog prevenstva kontinenta između Švedske i Nemačke. Ta...\nMiting Dijamantske lige u Parizu 2015. godine bio je osiromašen, jer zbog povrede nije bilo prve sportske zvezde tog vremena Jusejna Bolta, ali i pored toga spektakl nije izastao. Najspektakularnija trka mitinga je bila ona na 3000 metara stiplčez za muškarce, u kojoj je Amerikanac Evan Džeger bio nadomak Svetskog rekorda, ali ga je pad na poslednjoj prepreci pred ciljem koštao rezultatskog ostvarenja kojim bi se upisao u istoriju...\nČarls Barkli ostaće upamćen kao sjajan košarkaš koji je imao fantastičnu karijeru. On je bio najbolji igrač lige, jedanaest puta uzastopno je učestvovao na Ol-staru (a jednom je bio i najbolji pojedinac ovog meča), pet puta je izabran u idealnu petorku lige i svojevremeno je bio tek drugi NBA igrač koji je uspeo da skupi više od 23.000 poena, 12.000 skokova i 4.000 asistencija. Uprkos velikim uspesima i sjajnim ciframa, prva...


Izveštaj SEPA: Obojena voda u Gornjim Nedeljicama izazvana „cvetanjem“ algi\nAgencija za zaštitu životne sredine (SEPA) izvršila je 9. avgusta vanredno uzorkovanje i ispitivanje kvaliteta vode iz bare (jezera) u katastarskoj opštini Slatina sa dva lokaliteta - bliže i dalje od atarskog puta, oba na 2 metra daleko od obale i 40 cm ispod površine vode. Urađene su fizičko-hemijske, hemijske i biološke analize.\nU izveštaju Agencije objavljenom na njenom sajtu kaže se da je tokom uzorkovanja i obrade uzoraka konstatovana visoka temperatura vode, što je posledica visokih spoljašnjih temperatura tokom dužeg vremenskog perioda. Dalje, ispitivani lokalitet vode okružen je poljoprivrednim obradivim površinama na kojima je zasađen kukuruz, a te površine tretiraju se stajskim i veštačkim đubrivima (azotnim ili fosfornim). Tokom kišnih perioda (proleće, jesen i zima) dolazi do spiranja zemljišta i na taj nači nutrijenti iz zemljišta dospevaju u vodotokove, jezera i bare.\nRezultati analiza govore da voda bare (jezera) na lokalitetu KO Slatina (kp 264/1) sadrži nutrijente i ukupan fosfor koji služe kao podloga, odnosno hrana za razvoj algi. Analizom fitoplanktona na oba lokaliteta utvrđena je eutrofikacija i hipereutrofikacija, što su uslovi koji su pogodovali „cvetanju“ vode. Na uzorku 1 konstatovana je crveno-narandžasta boja vode, koja potiče od masovnog razvoja vrste Euglena sanguinea, odnosno „cvetanja“ algi.\nIzveštaj SEPA potvrđuje ranije izneti stav kompanije Rio Tinto da promena boje vode nema nikakve veze sa bilo kakvim aktivnostima kompanije, odnosno da su izjave pojedinaca prenete u medijima o kompaniji kao uzroku promene vode netačne.\nPromena boje vode nastala je, kako je pokazao izveštaj SEPA, kao posledica cvetanja algi zbog prisustva pigmenta astaksantina iz grupe karotenoida, jer masovan razvoj ove vrste boji vodu u crveno.


Eto utajio 3,5 miliona E Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Sport FudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportiste Fudbal\nEto utajio 3,5 miliona E\nN.N. 28.06.2012 21:06 Samuel Eto, fudbaler Anžija, osumnjičen je da je u Španiji utajio porez u vrijednosti od 3,5 miliona evra i prijeti mu zatvorska kazna u trajanju od jedne do pet godina.\nŠpanska "Marka" piše da Uprava za borbu protiv privrednog kriminala optužuje kamerunskog internacionalca da tokom četvorogodišnjeg boravka na Pirinejima, dok je bio igrač Barselone, nije plaćao porez na prihode, računajući i zaradu od spozorskih ugovora sa "Pumom".\nDa bi izbjegao plaćanje poreza, Eto je navodno registrovao dvije kompanije iz Španije i Mađarske, koje su služile za preusmjeravanje novčanih sredstava i njihovo oporezivanje po znatno nižoj kamatnoj stopi.\nOvo djelo je prema članu 305 Krivičnog zakona Španije kažnjivo jednom do pet godina zatvora. Ukoliko bude dokazana krivica, kamerunskom napadaču predstoje ozbiljni problemi. Eto od prošle sezone brani boje ruskog Anžija, a igrao je za Real Madrid, Majorku, Barselonu i Milan.\nUkoliko se obistini pisanje "Marke", Anži će biti u velikim problemima i moraće da angažuje novog napadača. S obzirom na finansijsku situaciju, to neće biti veliki zahtjev za čelnike kluba, ali je pitanje koji renomirani napadač bi prešao u Rusiju. Da novac nije problem za Anži, pokazuje podatak da će u ovom prelaznom roku pokušati da angažuju Luku Modrića, vezistu reprezentacije Hrvatske i Totenhema.\n"Pijetlovi" pokušavaju da izvuku što veći novac za sjajnog igrača, a spominje se cifra od 50 miliona evra. Osim Anžija, za usluge Modrića zainteresovani su Real Madrid, Mančester junajted i Čelsi. Prema pisanju "Marke", Real je najbliži njegovom angažovanju i put Londona su spremni da pošalju Nurija Sahina i pozamašnu sumu novca.\nFudbalski reprezentativci BiH otputovali na Kirin kup\nEURO: Azar predvodi Belgijance, Kompani ne ide u Francusku\nEURO na meti terorista\nLester želi napadača Borusije Dortmund\nHodžson vodi Rašforda i Staridža na EURO\nMamića i njegovog advokata zasuli bakljama, dimnim bombama i flašama (FOTO)\nKosovo u UEFA: Konačna odluka u septembru\nMorata se nada povratku u Real\nIbra se nasmijao na priču o Junajtedu\nSimeonov ultimatum: Dovedite mi vrhunske igrače ili odlazim\nMeđunarodni atletski miting "Zenica 2016" 31.05.2016 20:49\nFudbalski reprezentativci BiH otputovali na Kirin kup 31.05.2016 20:16\nEURO: Azar predvodi Belgijance, Kompani ne ide u Francusku 31.05.2016 19:27\nEURO na meti terorista 31.05.2016 18:32


You are at:Home»Vesti»Počela izgradnja novog poslovnog centra na Novom Beogradu\nBy Vesna Kovačević on\t 02/03/2021 Vesti\nBulevar Milutina Milankovića je izuzetno popularna lokacija za investitore, koja već sada ima 200.000 m2 poslovnog prostora A klase. Poslovnom kvartu, koji sve više uživa status srpske Silikonske doline i poslovni je dom svetski poznatih kompanija Nordeus, Nutanix, Endava, H Tech, TomTom i NCR, pridružiće se još jedna vrhunska zgrada kao inovativni centar iz koga ideje i projekti idu u svet, ističe se u saopštenju za javnost.\nU saopštenju se dalje podseća da GTC sa svojim iskusnim timom stručnjaka svakim novim projektom donosi na tržište inovativni dizajn eksterijera koga prati podjednako funkcionalan i moderan enterijer koji zakupci vide kao jedan od odlučujućih faktora za zakup. Najbolji dokaz je poslednji projekat koji potpisuje GTC, nedavno završeni Green Heart.\nGTC X je poslovni objekat ukupne površine 17.000 m2, koji je od prizemlja do osmog sprata projektovan da zadovolji najviše standarde modernog poslovanja. Specifičnom arhitektonskom idejom u oblikovanju objekta, sa izlomljenom fasadom i ukrštanjem dva trakta u osnovi u obliku slova X, kreira se optimalno prirodno osvetljenje radnog prostora. U prizemlju je hol sa duplom visinom, salom za konferencije, restoranom i poslovnim prostorom. Na osam spratova je savremeni poslovni prostor projektovan po principu “open space” kako bi se obezbedeli fleksibilan i funkcionalan prostor visokog kvaliteta i komforni uslovi za rad i boravak njegovih korisnika. Potrebe za parkiranjem su rešene na tri nivoa podzemne etaže sa 330 parking mesta.\nInvestitor objekta, internacionalna kompanija GTC je u Srbiji u prethodnih 20 godina realizovala brojne projekte, kao što su GTC Fortyone i GTC Green Heart koji se nalaze u neposrednom okruženju budućeg GTC X.


NACRT ZAKONA O AGENCIJI ZA BORBU PROTIV KORUPCIJE: Agencija navodi da u Nacrtu zakona postoje određena rešenja čiji su potencijalni efekti suprotni proklamovanim ciljevima i razlozima za njegovo donošenje. Ovo se, pre svega, odnosi na rešenja koja se tiču položaja državnih službenika zaposlenih u Agenciji, zabrane kumulacije javnih funkcija i postupanja organa javne vlasti po preporukama za razrešenje. Dodatno, Nacrt zakona ne sadrži odredbe kojima bi se predvideo duži rok zastarelosti za pokretanje i vođenje prekršajnog postupka za prekršaje određene ovim zakonom, odnosno dužnost javnog funkcionera kome je ranije data saglasnost za istovremeno obavljanje dve ili više javnih funkcija da se u određenom roku od dana stupanja na snagu ovog zakona opredeli koju će javnu funkciju nastaviti da obavlja i da o tome obavesti Agenciju\nAgencija za borbu protiv korupcije pripremila je mišljenje o Nacrtu zakona o Agenciji za borbu protiv korupcije.\nIako Nacrt zakona sadrži niz značajnih i korisnih novina, postoje određena rešenja čiji su potencijalni efekti suprotni proklamovanim ciljevima i razlozima za njegovo donošenje – uvođenju jasnijih i strožih pravila o odgovornosti funkcionera, poboljšanju efikasnosti rada Agencije i jačanju njene nezavisnosti, kao i usklađivanju sa važećim strateškim dokumentima u oblasti borbe protiv korupcije. Konkretno, ovo se, pre svega, odnosi na rešenja koja se tiču položaja državnih službenika zaposlenih u Agenciji, zabrane kumulacije javnih funkcija i postupanja organa javne vlasti po preporukama za razrešenje.\nDodatno, Nacrt zakona ne sadrži odredbe kojima bi se predvideo duži rok zastarelosti za pokretanje i vođenje prekršajnog postupka za prekršaje određene ovim zakonom, odnosno dužnost javnog funkcionera kome je ranije data saglasnost za istovremeno obavljanje dve ili više javnih funkcija da se u određenom roku od dana stupanja na snagu ovog zakona opredeli koju će javnu funkciju nastaviti da obavlja i da o tome obavesti Agenciju.\nNacrtom zakona predviđeno je da državni službenici zaposleni u Agenciji podležu istim zabranama i obavezama kojima prema ovom zakonu podležu javni funkcioneri, izuzev ograničenjima po prestanku javne funkcije, kao i da im se, ukoliko povrede ovaj zakon izriče disciplinska kazna koja može da se izrekne za teže povrede dužnosti iz radnog odnosa. Na ovaj način, državni službenici zaposleni u Agenciji dovode se u značajno nepovoljniji položaj u odnosu na sve ostale državne službenike, kao i na javne funkcionere. Naime, iako nemaju nikakva dodatna prava u odnosu na ostale državne službenike, državnim službenicima zaposlenim u Agenciji nameću se značajne dodatne obaveze i zabrane. Takođe, za svaku povredu ovog zakona izriče im se disciplinska kazna koja može da se izrekne za teže povrede dužnosti iz radnog odnosa, dok se javnim funkcionerima za iste te povrede može izreći mera opomene ili mera javnog objavljivanja preporuke za razrešenje, koja po Nacrtu zakona nije obavezujuća, a ukoliko se nakon povrede ovog zakona povinuju obavezama, može doći i do obustavljanja postupka. Usvajanje predloženog rešenja bi, dugoročno gledano, imalo efekte koji su potpuno suprotni pojedinim proklamovanim ciljevima Nacrta zakona i usvojenih strateških dokumenata u oblasti borbe protiv korupcije, pre svega poboljšanju efikasnosti rada i jačanju kapaciteta i nezavisnosti Agencije. Konkretno, pored negativnog uticaja na položaj trenutno zaposlenih, usvajanje ovakvog rešenja bi svakako negativno uticalo i na interesovanje potencijalnih kandidata za zasnivanje radnog odnosa u Agenciji u budućnosti.\nIz Nacrta zakona izostavljeno je rešenje kojim se predviđa duži rok zastarelosti za pokretanje i vođenje prekršajnog postupka za prekršaje određene ovim zakonom, iako bi usvajanje ovog rešenja predstavljalo značajan korak u usaglašavanju sa međunarodnim standardima u borbi protiv korupcije koji proizlaze iz Konvencije Ujedinjenih nacija protiv korupcije. Takođe, takvo rešenje bilo bi u skladu i sa Zakonom o prekršajima ("Sl. glasnik RS", br. 65/2013 i 13/2016), koji predviđa da se za prekršaje iz oblasti sprečavanja korupcije može zakonom propisati duži rok zastarelosti, koji ne može biti duži od pet godina.\nIz Nacrta zakona izostavljena je i odredba kojom se predviđa da je javni funkcioner, kome je odlukom direktora data saglasnost za istovremeno obavljanje dve ili više javnih funkcija, dužan da se u određenom roku od dana stupanja na snagu ovog zakona opredeli koju će javnu funkciju nastaviti da obavlja i da o tome obavesti Agenciju. Na ovaj način bi se javnim funkcionerima, koji su stekli određena prava na osnovu ranijeg zakona, ostavio razuman rok da usaglase svoj status sa novim pravilima. Neprihvatanje ovog rešenja bi za posledicu imalo da javni funkcioneri, koji stupe na javnu funkciju nakon početka primene novog Zakona, budu u nepovoljnijem položaju od onih koji su taj status stekli po još uvek važećem zakonu, za koje odredbe o zabrani kumulacije javnih funkcija ne bi važile.\nUz mišljenje, Agencija je pripremila i dva priloga – predlog za izmene i dopune odredaba o obukama u oblasti borbe protiv korupcije i jačanja integriteta sa obrazloženjem i predlog izmena i dopuna odredaba kojima se uređuju prekršaji.\nNaime, Nacionalnom strategijom za borbu protiv korupcije u Republici Srbiji za period od 2013. do 2018. godine ("Sl. glasnik RS", br. 57/2013) i pratećim Akcionim planom predviđena je, pored ostalog, izmena Zakona o Agenciji za borbu protiv korupcije ("Sl. glasnik RS", br. 97/2008, 53/2010, 66/2011 - odluka US, 67/2013 - odluka US, 112/2013 - autentično tumačenje i 8/2015 - odluka US) u delu koji se odnosi na uvođenje obaveze pohađanja obuke o etici i integritetu za sve zaposlene u javnom sektoru, uključujući i funkcionere. S obzirom na to da ova ciljna grupa broji više od pola miliona zaposlenih, a da Agencija raspolaže ograničenim kadrovskim kapacitetima, trebalo je osmisliti najefikasniji način koji će omogućiti dostupnost obuke svim zaposlenima u javnom sektoru. Kako bi ostvarila ovaj cilj, predloženo je da Agencija vrši obuku u organima javne vlasti na dva načina: putem obuke na daljinu (online obuke) i obuke koju će izvoditi lica kojima je izdata licenca. Predloženo rešenje o licenciranju lica koja će izvoditi obuku, formulisano je po uzoru na već postojeće zakonske modele koji su se pokazali kao realno izvodljivi i efikasni.\nU prilogu koji se odnosi na odredbe o prekršajima predloženo je, pored ostalog, da se prekršajna odgovornost javnih funkcionera, odgovornih lica u organima javne vlasti i organa javne vlasti predvidi za još neke slučajeve povrede zakona za koje Agencija smatra da je to neophodno.\nPored otklanjanja pomenutih nedostataka, postoji potreba za dodatnim unapređenjem i preciziranjem njegovih odredaba. Naime, pojedine odredbe sadrže rizike od korupcije koji se tiču, pre svega, upotrebe nepreciznih formulacija, davanja širokih diskrecionih ovlašćenja i nepostojanja rokova.\nIzvor: Vebsajt Agencija za borbu protiv korupcije, 15.11.2016.


Više od 1000 migranata stradalo u Mediteranu | Starmo\nNaslovnica Izdvojeno Više od 1000 migranata stradalo u Mediteranu\nViše od 1000 migranata stradalo u Mediteranu\nRim — Više od 1.000 migranata i izbjeglica poginulo je na Mediteranskom moru u ovoj godini, šestu uzastopnu godinu koja označava da je ostvaren “crni rekord”, saopćile su u utorak Ujedinjene nacije.\nAgencija UN-a za izbjeglice, UNHCR, pozvala je države članice Evropske unije (EU) da reaktiviraju operacije potrage i spašavanja, i priznala je ključnu ulogu brodova humanitarnih grupa u spašavanju ljudskih života na moru.\n“Ne može se dopustiti da se tragedija Mediterana nastavi” – navodi Charlie Yaxley, portparol UNHCR-a, u izjavi za javnost.\nEU je postigla sporazum s Ankarom u 2016. o prekidu priliva migranata iz Turske u Grčku. Broj odlazaka, sada uglavnom preusmjerenih preko Libije i drugih dijelova sjeverne Afrike, naglo je opao s vrhunca od više od milion odlazaka u 2015. na oko 78.00 do sada u ovoj godini, pokazuju brojke UNHCR-a, prenosi Reuters.


Bivši čelnik Međunarodnog monetarnog fonda Dominique Strauss Kahn i zvanično je postao novi savetnik Vlade Srbije. Nije lako, nemam čarobni štapić, ali moguće je oporaviti srpsku ekonomiju, prva je poruka koju je poslao. U Srbiji je, međutim, angažovanje ovog svetski priznatog stručnjaka, zbog kontroverzi i optužnica protiv njega zbog više seksualnih skandala, podelilo stručnu i širu javnost, što su zabeležili i svetski mediji, među kojima i New York Times.\nOdgovor na pitanje hoće li Strauss Kahn uspeti svojim savetima da doprinese oporavku srpske privrede u poodmakloj fazi raka, u kojoj ne pomažu više aspirini, kako nedavno reče potpredsednik Vlade Aleksandar Vučić - ipak će više zavisiti od onih koji donose odluke nego od onih koji ih savetuju, ma koliko visokog kalibra bili.\n„Zato što volim Srbiju“, odgovorio je šeretski Strauss Kahn na pitanje zašto se prihvatio funkcije savetnika Vlade Srbije. Ali, razloga je, dodao je, bilo još:\n„Takođe je to bila ideja i mog prijatelja Vladimira Molova i meni je izuzetno zadovoljstvo što mogu da prihvatim njegov poziv da se pridružim ovom timu“.\nVladimira Molov je vlasnik pariske konsultantske agencije, koji je na predstavljanju novog savetnika i sam bio viđen u društvu ministara finansija i privrede Lazara Krstića i Saše Radulovića.\nDominique Strauss Kahn, koji je sa čela Međunarodnog monetarnog fonda bio prisiljen da se povuče pre dve godine, nakon što ga je sobarica u jednom njujorškom hotelu optužila za silovanje - kasnije je njujorško tužilaštvo tu optužbu odbacilo zbog sumnjive kredibilnosti - susreo se u Vladi sa prvim vicepremijerom Aleksandrom Vučićem i ekonomskim ministarskim timom.\nOdgovarajući na pitanje Radija Slobodna Evropa, rekao je da je upoznat sa situacijom u Srbiji, koju definišu velika nezaposlenost i male plate, kao i problemi javnih preduzeća i velikog deficita, i upozorio da rezultati neće uslediti odmah jer ne postoji čarobni štapić za to.\n„Biće potrebno izvesno vreme da se Srbija oporavi i tek za par meseci moći ćemo nešto jasnije da govorimo o mogućim koracima. Na nama je onda da damo savet, a na Vladi Srbije biće da ga primeni. Rezultati se svakako neće pojaviti brzo jer ne postoji čarobni štapić kojim to može da se reši preko noći. Situacija uopšte nije laka, ali nije ni mnogo drugačija od stanja u nekim drugim zemljama. Rešenja se, naravno, ne znaju unapred, moj tim i ja moraćemo najpre da proučimo situaciju. Jako je lako da čovek bude savetnik, ali vlada je ta koja donosi odluke, mi samo savetujemo“, kazao je Strauss Kahn.\nPrva tri meseca radiće „pro bono“, odnosno, besplatno, otkrio je još Kahn, odgovarajući na pitanje Radija Slobodna Evropa i dodao da će se nakon toga videti se na koji način će saradnja biti nastavljena. U njegovom timu radiće veliki broj eksperata, pri čemu će jedan deo biti stacioniran u Beogradu, a drugi u Parizu.\nVučić: Dosta je bilo bolesne ekonomije\nOd bivšeg čelnika MMF-a, kako je rekao, vicepremijer Srbije Aleksandar Vučić očekuje puno zbog njegovih izuzetnih znanja i iskustva. Sa njegovim timom će se Vlada Srbije stalno konsultovati i donositi odluke u skladu sa najboljim interesima zemlje.\nDominik Strauss Kan sa Aleksandrom Vučićem i Lazarom Krstićem, Beograd, 17. septembar 2013.\n„Dosta je bilo bolesne ekonomije, hoćemo da je ozdravimo. Strauss Kahn i njegov tim pomoći će nam da pronađemo najbolja rešenja za tešku situaciju u kojoj se nalazimo – i po pitanju javnog duga, i po pitanju fiskalnog deficita, rashodne i prihodne strane budzeta... Već smo razgovarali o načinu restrukturisanja javnih preduzeća. Moramo da stvorimo zdrav sistem, ukoliko narod ne bude želeo da nastavi sa teško obolelom državom jer mu je lakše da sluša lepe priče nego da preduzima teške korake“, kazao je Vučić i dodao:\n„Moram da priznam da znam da je u Srbiji teško pronaći nekoga ko ne zna sve – od sastavljanja fudbalskog tima do toga kako da se reše problemi u ekonomiji. Ja ne znam, pa je zato moja želja bila da pozovemo nekoga ko to zna mnogo bolje od nas i ko bi u tom poslu mogao da nam pomogne i svojim iskustvom i svojim znanjem“.\nAngažman Straussa Kahna u Srbiji nije izbegao ni svetskim medijima. New York Times navodi da bivši čelnik MMF-a sada pravi zaokret i izlazi na javnu scenu. Prihvatio se uloge savetnika u Rusiji i zemljama Latinske Amerike i Afrike, a sada i u Srbiji. Proletos je prodefilovao i Kanskim filmskim festivalom, a govorio je i pred Francuskim Senatom kao ekspert za globalne finansije.\nList podseća na njegovu karijeru uzdrmanu optužbama za seksualne skandale i podvođenje. Podseća i na činjenicu da neki stručnjaci u Srbiji postavljaju pitanje da li je zbog toga Strauss Kahnov izbor pravi, navodeći kao primer izjavu sociološkinje Vesne Pešić da Srbija ima dobre ekonomiste i da ga ona lično zbog optužbi ne bi odabrala. Na drugoj strani, njujorški list piše da Vučić brani odluku rečima da Strauss Kahnov privatni život nema veze sa njegovim ekonomskim znanjem.\nI neki uvaženi ekonomisti, poput Vladimira Gligorova, profesora Bečkog instituta za međunarodne ekonomske studije, ne vide problem u angažovanju Straussa Kahna jer on i svojim znanjem i ekonomskim vezama u svetu nesumnjivo može da pomogne, ali da se, naravno, postavlja pitanje koliku će uopšte težinu imati njegova savetnička uloga jer odluke donosi vlast.\nDa kontroverze iz Strauss Kahnovog privatnog života ne treba trpati u isti koš sa njegovim ekspertskim znanjem, ocenjuje za Radio Slobodna Evropa i konsultant za strana ulaganja Milan Kovačević:\n“Ne bih mešao probleme koje je on imao zbog nekih optužbi sa njegovim profesionalnim profilom i političkim iskustvom. Ovde on može poslužiti za naše vraćanje u neki povoljan aranžman sa Međunarodnim monetarnim fondom, tim pre što smo mi sa tom institucijom prilično zategli odnose, a setićete se da smo imali i nerealnih priča da nama MMF ne treba. On nam, međutim, i te kako treba, a moglo bi se lako dogoditi da bi nam i novci MMF-a dobro došli i da bi on bio mnogo bolji izvor nego neki o kojima sada govorimo”, ocenjuje Kovačević.


PRIORITET - PRIKLjUČENjE NA MREŽU - Glas Podrinja\nDANIELA LOVRIN GAVRILOVIĆ, DIREKTORKA\nJKP „VODOVOD – ŠABAC“\nJedan od glavnih ciljeva šabačkog vodovoda jeste priključenje što većeg broja domaćinstava na vodovodnu i kanalizacionu mrežu. Na području grada Šapca izgrađena je vodovodna mreža od 400 kilometara i kanalizaciona od 200 kilometara.\nDaniela Lovrin Gavrilović, direktorka Vodovoda, za „Glas Podrinja“ ističe da u ovom trenutku postoje slobodni kapaciteti za priključenje oko 3.500 domaćinstava na vodovodnu i oko 1.800 na kanalizacionu mrežu.\n- Priključenje na vodovodnu i kanalizacionu mrežu je od ogromnog značaja za naše građane. Pre svega, kada govorimo o priključenju na vodovodnu mrežu građanima se na taj način obezbeđuje kvalitetna pijaća voda. Kada je reč o kanalizacionoj mreži, izuzetno je važno da se građani priključe tamo gde postoje tahničke mogućnosti. Veliki problem predstavlja činjenica da mnogobrojne septičke jame ne zadovoljavaju sanitarne uslove. Takve septičke jame ugrožavaju zemljište na kome se nalaze i ukoliko građani nisu priključeni ni na vodovodnu mrežu nego koriste bunar, mogu da ugroze i ispravnost vode u bunaru – kaže direktorka šabačkog vodovoda.\nPrema njenim rečima, ovo preduzeće ima nameru da u velikoj meri relaksira građane u smislu uslova za priključenje na već postojeću mrežu. Priključak na vodovodnu mrežu košta 450 evra, u dinarskoj protivvrednosti, i plaća se na 36 mesečnih rata. Cena priključka na kanalizacionu mrežu košta 600, s tim što se 300 evra plaća po potpisivanju ugovora, a ostatak na mesečne rate.\n-Naša je ideja, a pregovori sa poslovnim bankama su u toku, da celokupan iznos bude kreditiran sa minimalnom kamatom. Na taj način se u velikoj meri olakšava građanima finansiranje priključka na kanalizacionu mrežu, a Vodovod odmah dobija sredstva koja može da investira u dalje širenje mreže – objašnjava Lovrin Gavrilović.\nOna navodi da Vodovod uskoro kreće sa kampanjom koja ima za cilj da informiše sve građane koji imaju mogućnost da se priključe na postojeću mrežu.\n- Želimo da građanima predstavimo sve mogućnosti, uslove, ali i prednosti priključenja na postojeću mrežu. I ovim putem pozivam sve zainteresovane građane da nam se jave ukoliko su zaniteresovani za priključenje na mrežu, a Vodovod će učiniti sve da do ralizacije posla dođe u najbržem mogućem roku – naglašava Lovrin Gavrilović.


Vesti > "Božić i sinovi" na Međunarodnom sajmu Ekoindustrija 2013\n"Božić i sinovi" na Međunarodnom sajmu Ekoindustrija 2013\nEkoindustrija 2013. - najveći međunarodni sajam zaštite okoliša, energetske efikasnosti i obnovljivih izvora energije u Mađarskoj, održan je od 25. do 27. septembra u Budimpešti. Treća po redu sajamska manifestacija, Ekoindustrije 2013, koja je organizovana u godini koju je Evropska unija proglasila za godinu zaštite kvaliteta vazduha, bila je fokusirana na načine smanjenja zagađenja vazduha, kao i na implementaciju Evropske direktive o industrijskim emisijama.\nTematski, sajam je obuhvatio sve industrijske sektore odnosno proizvodnje koje su direktno ili indirektno vezane za zaštitu životne sredine, energetsku efikanost i korišćenje obnovljivih izvora energije, a naglasak je bio na tehnologiji i društveno odgovornom poslovanju prema prirodi.\nStručne teme Sajma ekoindustrije 2013 bile su: otpad, sekundarne sirovine i proizvodi od otpada, sprečavanje nastanka otpada, vazduh, voda, zemljište, obnovljivi izvori energije, energetska efikasnost, eko – arhitektura, klimatske promene, biotehnologijai zaštita od buke i vibracija.\nNa mađarskom tržištu otpada vlada veliko interesovanje za korišćenje industrijskog otpada. Naglasak je zato stavljen na sekundarne sirovine nastale iz otpada, kao i na istraživanje mogućnosti njihovog korišćenja.\nNa 4000 kvadratnih metara predstavilo se više od 80 izlagača i suizlagača, među kojima su ove godine bili predstavnici eko - industrije, kompanije koje su prikazale rezultate postignute u oblasti zaštite životne sredine, organizacije iz oblasti ekoloških istraživanja i inovacija, stručne organizacije u oblasti zaštite životne sredine, inostrane firme iz oblasti ekologije, kao i ekonomska odeljenja stranih ambasada.\nPrivrednu delegaciju Republike Srbije predvodila je Privredna komora Srbije sa svojim ekspertom za životnu sredinu, Sinišom Mitrovićem. Delegaciju su činile eminentne srpske firme čija je delatnost u sferi zaštite životne sredine, predstavnici preduzeća koja se bave tretmaom EE otpada, guma, pet ambalaze, izvozom opasnih materija radi inseneracije, privatna privredna komora …\nKompaniju “Božić i sinovi” predstavljali su generalni direktor Nikola Egić i menadžer Reciklažnog centra Božidar Potkonjak. Predstavljajući se okupljenjima, oni su naglasili da kompanija “Božić i sinovi” jedina u regionu poseduje opremu za kompletan tretman veštačkih izvora svetla. Takođe su istakli da je ovo postrojenje, kao i većina drugih, projektovano za kapacitete koji uglavnom premašuju potencijale države u kojoj je instalirana, te da iz tih razloga problem inputa otpada treba rešavati na regionalnom nivu (da BiS reciklažni centar preuzima sijalice od drugih zemalja iz regiona). S obzirom na to da je Madjarska sused Srbije i naša veza sa ostatkom Evrope, te da smo usmereni na njih u tranzitu, po mišljenju predstavnika kompanije “Božić I sinovi” bilo dobro da upravo Madjarskoj predajemo opasan otpad na inseneraciju.\nSastavni deo sajamskih događanja bili su i poslovni B2B susreti, tematske konferencije i drugi skupovi. Sajam je organizovala resorna mađarska asocijacija koja okuplja preduzeća iz sektora zaštite životne sredine i prateće proizvodnje (Association of Environmental Enterprises) u saradnji s Evropskom preduzetničkom mrežom (Enterprise Europe Network).


Somborski filmski festival - Počinje ciklus edukativnih radionica „Kako se gleda film – Mala škola filmskog bontona“ Prolog\nSomborski filmski festival - Počinje ciklus edukativnih radionica „Kako se gleda film – Mala škola filmskog bontona“\nU nedelju, 11. jula, u Kulturnom centru „Laza Kostić“ u Somboru počinje ciklus edukativnih radionica „Kako se gleda film – Mala škola filmskog bontona“. U pitanju je edukativni program (skup radionica), namenjen deci osnovnoškolskog uzrasta od 8 do 15 godina i posvećen je edukaciji u oblasti audiovizuelne kulture i umetnosti, čiji su ciljevi obrazovanje i stimulacija kritičkog mišljenja. Projekat se odvija pod okriljem Mreže kinoprikazivača Srbije, a uz pomoć i podršku Filmskog centra Srbije i Ministarstva kulture i informisanja Republike Srbije i u saradnji sa distributerskim kućama Centar Film i Five Stars Film Distribution.\nPredavači su Đorđe Bajić i Zoran Janković, filmski i književni kritičari. Zajedno su radili na knjigama „Novi kadrovi: skrajnute vrednosti srpskog filma“, „Kritički vodič kroz srpski film 2007-2017“ i „The Best Serbian Films of the 21st Century“. Urednici su portala Filmskog centra Srbije, a sarađivali su sa brojnim časopisima i medijima u Srbiji i regionu (Popboks, City Magazine, Vreme, NIN, Hi-Files, Pressing, Espreso Kultura, Optimist, Pazi, snima se...). Bili su autori filmskog podkasta „Prvi red“. Janković je dopisnik Film New Europe iz Srbije i stalni saradnik emisije „Velika iluzija“ na RTS-u, a Bajić je i autor četiri objavljena romana.


Stanija će za učešće u “Zadruzi 2” dobiti 100.000 evra, a OVOLIKO je već potrošila za remont tela! | Balkan Lifestyle\nStanija će za učešće u “Zadruzi 2” dobiti 100.000 evra, a OVOLIKO je već potrošila za remont tela!\nOna je i prethodne, 2014. godine, u „Farmi 5“ došla do superfinala, ali je izgubila od Mema Haljevca, slikara iz Sarajeva. Stanija je pobedom 2015. godine osvojila nagradu od 50.000 evra, koju je trebalo da podeli sa Kristijanom Golubovićem, ali je ubrzo između njih, posle romanse, došlo do svađe i prepucavanja. Zato je ovog puta, da bi ušla u „Zadrugu 2“ imala samo dva uslova – da joj cimeri nikako ne budu upravo Kristijan Golubović i Tamara Đurić, koju je Stanija i pobedila u superfinalu „Farme 6“.\nPrema nekim izvorima, Stanija je za „Zadrugu 2“ tražila 100.000 evra, a ako je to tačno, nije za čuđenje, jer je starleta pred sam ulazak u „Zadrugu“ samo na remont tela i lica potrošila oko 2.000 evra, piše “Alo!”.\n“Armijo, hoćemo po duplu krunu?”, napisala je bivša pobednica rijalitija.\nStanija odlučna u tome da ne bude kao Luna: Ne kažem da neću da se zaljubim, ali da budem nečija LJUBAVNICA ne pada mi na pamet! Fudbaler Lazar otvoreno muvao Staniju, Luni se neće dopasti kada čuje šta je rekao! STANIJA PUCA OD ZLOBE: Gagi otkrio zbog čega je ona LJUBOMORNA NA LUNU, pa progovorio o ŠAMARIMA koje je dobila od njegove ćerke! Kada je saznala šta je sve Stanija pričala o njoj, Luna je ustala i samo jednim pitanjm joj ZAČEPILA USTA! (VIDEO)


Prvi meetup o finansijama u Pančevu – Connecting\n/Connecting, Karolina Herbut, meetup\nCentar za finansijsku edukaciju i osnaživanje i Organizacija za razvoj karijere i omladinskog preduzetništva Connecting organizuju prvi meetup posvećem upravljanju ličnim finansijama. Meetup će se održati u utorak, 14. novembra u klubu Coupe u Pančevu od 18-20 časova.\n18-19 Predavanje „Upravljanje ličnim finansijama“\n19-20 Razgovor sa učesnicima/cama i odgovori na pitanja učesnika/ca vezano za upravljanje ličnim finansijama\nZašto je važno upravljanje ličnim finansijama?\nVažnost upravljanja finansijama se krije u tome što nam novac, ako ga imamo dovoljno, omogućuje da zadovoljimo neke naše potrebe i želje. Novac ne može da nam omogući ispunjenje svih želja i potreba, ali može mnogih.\nNije bitno samo koliko zarađuješ, već i koliko ti novca ostaje na kraju meseca, kakav odnos imaš prema finansijama, kako trošiš sredstva kojima raspolažeš i kako se na kraju meseca osećaš posle raznih finansijskih odluka.\nKome je namenjem ovaj meetup?\nUkoliko imaš određena mesečna primanja (platu, honorar, stipendiju, penziju, socijalnu pomoć, prihod od kirije i sl.), i želiš da naučiš osnove kako da bolje upravljaš ličnim finansijama – kućnim budžetom.\nTeme koje će biti obuhvaćene na meetup-u:\nKako da, već sada, poboljšaš svoju finansijsku situaciju\nŠta su lične finansije i budžet domaćinstva\nKako da povećaš primanja, a smanjiš troškove\nGde da (ne) investiraš?\nŠta je (ne)oročena štednja, investiciona jedinica, koji kreditni proizvodi su skuplji, a koji jeftiniji?\nPredavač: Karolina Herbut, poslovna konsultantkinja, osnivačica Centar za finansijsku edukaciju i osnaživanje http://www.herbutkarolina.com/\nModerator: Deniz Hoti, osnivač udruženja Connecting People\nVidimo se. Cena ulaznice je 300 dinara i plaća se na licu mesta.\nPrijavi se na događaj —> http://bit.ly/2hHCpE7


Zbog smrti porodilje doktor Dragan Janjić razrješen dužnosti načelnika Odjelenja ginekologije i akušerstva\nSmrt porodilje Jovane Šinik (33) iz Gornjih Podgradaca u gradiškoj Opštoj bolnici, dobila je još jedan epilog.\nVlado Marjanović, direktor ove ustanove, bez obzira na konstataciju specijalne komisije Ministarstva zdravlja RS da su ispoštovane sve medicinske procedure, razrješio je u subotu doktora Dragana Janjića sa mjesta načelnika Odjelenja za ginekologiju i akušerstvo.\nU saopštenju dostavljenom „EuroBlicu“ navedeno je da ova mjera ima privremeni karakter, do okončanja istražnog postupka.\n“Odluku o razrješenju donio sam na osnovu žalbe na rad načelnika Janjića koju je našoj JZU Bolnica Gradiška podneo Ranko Šinik, suprug preminule Jovane – izjavio je Marjanović za „EuroBlic“.\nOn je takođe kazao da je u petak na ovu temu razgovarao sa Draganom Bogdanićem, ministrom zdravlja i socijalne zaštite RS koji je naložio da se hitno u Bolnici provere te istraže dodatne okolnosti u vezi sa primjedbama na rad doktora Janjića, koje je iznijela porodica Jovane Šinik.\nInače, u nedjelju u 11 sati u Gradiški je najavljen protestni skup „Svi smo mi Jovana“ kojeg je organizuje neformalna grupa građana.


Da li ste pozelele bar jednom da vodite ljubav sa curom?!! | Forum Krstarice\nZačetnik teme viktorija\n14.12.2003 u 20.34 - Da li ste pozelele bar jednom da vodite ljubav sa curom?!!\n14.12.2003 u 20.44 - Da li ste pozelele bar jednom da vodite ljubav sa curom?!!\n14.12.2003 u 20.45 - Da li ste pozelele bar jednom da vodite ljubav sa curom?!!\n14.12.2003 u 20.47 - Da li ste pozelele bar jednom da vodite ljubav sa curom?!!\n14.12.2003 u 20.50 - Da li ste pozelele bar jednom da vodite ljubav sa curom?!!\n14.12.2003 u 20.51 - Da li ste pozelele bar jednom da vodite ljubav sa curom?!!\n14.12.2003 u 21.00 - Da li ste pozelele bar jednom da vodite ljubav sa curom?!!\n14.12.2003 u 21.04 - Da li ste pozelele bar jednom da vodite ljubav sa curom?!!\n15.12.2003 u 20.46 - Da li ste pozelele bar jednom da vodite ljubav sa curom?!!\n15.12.2003 u 21.48 - Da li ste pozelele bar jednom da vodite ljubav sa curom?!!\n15.12.2003 u 23.11 - Da li ste pozelele bar jednom da vodite ljubav sa curom?!!\n16.12.2003 u 00.50 - Da li ste pozelele bar jednom da vodite ljubav sa curom?!!\n16.12.2003 u 17.01 - Da li ste pozelele bar jednom da vodite ljubav sa curom?!!\n17.12.2003 u 19.30 - Da li ste pozelele bar jednom da vodite ljubav sa curom?!!\n17.12.2003 u 23.04 - Da li ste pozelele bar jednom da vodite ljubav sa curom?!!\n18.12.2003 u 20.47 - Da li ste pozelele bar jednom da vodite ljubav sa curom?!!\n18.12.2003 u 20.52 - Da li ste pozelele bar jednom da vodite ljubav sa curom?!!\n20.12.2003 u 16.55 - Da li ste pozelele bar jednom da vodite ljubav sa curom?!!\n20.12.2003 u 17.03 - Da li ste pozelele bar jednom da vodite ljubav sa curom?!!\n20.12.2003 u 17.07 - Da li ste pozelele bar jednom da vodite ljubav sa curom?!!\n20.12.2003 u 21.00 - Da li ste pozelele bar jednom da vodite ljubav sa curom?!!\n21.12.2003 u 02.12 - Da li ste pozelele bar jednom da vodite ljubav sa curom?!!\n23.12.2003 u 22.23 - Da li ste pozelele bar jednom da vodite ljubav sa curom?!!\n27.12.2003 u 14.11 - Da li ste pozelele bar jednom da vodite ljubav sa curom?!!\n27.12.2003 u 22.44 - Da li ste pozelele bar jednom da vodite ljubav sa curom?!!


DS: Ledena šuma je nezakonita i služi bogaćenju pojedinaca bliskih vlastima | Autonomija\nDS: Ledena šuma je nezakonita i služi bogaćenju pojedinaca bliskih vlastima\n"Za taj program je iz gradskog budžeta isplaćeno 3,8 miliona dinara, što znači da će građani Novog Sada za sadržaje ‘Ledene šume’ plaćati dva puta"\nOpoziciona Demokratska stranka (DS) optužila je danas gradsku vlast u Novom Sadu da krši zakone i novcem građana finansira privatnu organizaciju koja će i ove godine postaviti klizalište u Dunavskom parku, dok je vladajuća Srpska napredna stranka (SNS) te optužbe odbacila i poručila DS-u da podnese prijave nadležnim organima ukoliko smatraju da je nešto urađeno nezakonito.\nDS je u saopštenju za javnost naveo da će gradska vlast “oteti” građanima Dunavski park u centru grada i “predati ga u ruke” privatnoj organizaciji Kvart-medija.\nDodali su da je “nesumnjivo” reč o komercijalnom poduhvatu u okviru kojeg se u najpoznatijem i najlepšem novosadskom parku, kao i lane, montira klizalište, restoran, tezge za prodaju različitih roba i drugi profitni sadržaji, od kojih kompletan prihod ubiru privatni organizatori programa.\n“U isto vreme, za taj program je iz gradskog budžeta isplaćeno 3,8 miliona dinara, što znači da će građani Novog Sada za sadržaje ‘Ledene šume’ plaćati dva puta: prvi put kao poreski obveznici koji uplaćuju svoj novac u gradski budžet, a drugi put kao posetioci parka. Poseban problem predstavlja činjenica da se program finansira sredstvima koja su u gradskom budžetu namenjena za kulturu, mada je reč o komercijalnim zabavno-rekreativnim sadržajima koji sa kulturom očigledno nemaju nikakve veze”, piše u saopštenju.\nDS je podsetio da su pojedini mediji prošle godine pisali o vezi koja postoji između ljudi koji stoje iza organizacije Kvart-medija i ljudi koji odlučuju o raspodeli gradskog novca za kulturu, što – kako su ocenili – ukazuje na mogućnost korupcije u vrhu gradske vlasti.\n“Zato je ‘Ledena šuma’ pre svega još jedan mehanizam pomoću kojeg se novac svih građana Novog Sad preliva u džepove pojedinaca i organizovanih grupa iz sadašnje vlasti”, navodi se u saopštenju.\nDS je dodao da su posebni programi za građane Novog Sada i njihove goste tokom zime i potrebni i poželjni, ali je ocenio da je potpuno neprihvatljivo da se ti programi organizuju na način na koji se realizuje „Ledena šuma“, jer se na taj način krši Zakon o zaštiti prirode, Pravilnik o unutrašnjem redu i čuvarskoj službi spomenika prirode, Uredba o zaštiti Dunavskog parka i drugi propisi.\nSNS je u odgovoru na saopštenje DS-a pozvao tu stranku da podnese prijave nadležnima ukoliko smatra da je “Ledena šuma” projekat kojim se krše zakoni i propisi i poručio da DS nema pravo da priča o korupciji, jer je to stranka koja je “sinonim za korupciju”.\nOni su pozvali članove i simpatizere Demokratske stranke da od 8. decembra posete Dunavski park i uživaju u zimskim čarolijama i istovremeno se uvere u interesovanje građana koje vlada za projekat „Ledena šuma“.\n“Iskreno se nadamo da im tokom decembra i januara neće smetati dečija graja koja će dopirati iz parka, jer je klizalište namenjeno prvenstveno našim najmlađim sugrađanima”, poručio je SNS u saopštenju za javnost.


Hronologija juni 2009\nPROSLAVA GODIŠNJICE DOMA I OTVARANJE OLIMPIJSKIH DANA\nPovodom jedanaest godina Doma i predstojećih domskih tradicionalnih "Olimpijskih dana" organizovani su: Prvo državno prvenstvo u elektronskom pikadu za osobe sa invaliditetom u saradnji sa Srpskom Pikado Unijom, ekipno takmičenje u kuvanju gulaša i na kraju sve začinili proslavom uz muziku i veselje. Opširnije >>>\nSlike sa događaja >>>\nTurniri, zatvaranje 10. Olimpijskih dana i proslava\nU periodu od 11-25.juna, Udruženje stanara Doma (USD) je realizovalo TRADICIONALNE 10-te OLIMPIJSKE DANE povodom godišnjice postojanja Ustanove.\nOve godine je oboren rekord po broju učesnika, kako osoba sa, tako i osoba bez invaliditeta.\nBilo je ukupno 576 takmičara iz Niša, Zaječara, Čačka, Kragujevca, Moravice, Šapca, Zrenjanina, Stare Pazove, Paraćina, Beograda, Zemuna...\nPo prvi put ove godine održano je Državno prvenstvo u ELEKTRONSKOM PIKADU, u saradnji sa Sprpskom pikado unijom (SPU) na kome su se u sedećem stavu takmičile i osobe sa invaliditetom.\nNa otvaranju 11.juna održano je po prvi put EKIPNO takmičenje u kuvanju goveđeg gulaša, na kome je učestvovalo 18 ekipa (54 takmičara). Pobedila je ekipa USD-a „MARŠAL“ u sastavu Nikolić, Tintor, Stojanović. Drugo mesto osvojila je ekipa „PADRINO“, a treće „MILDOM“.\nUz šator na terenu, živu muziku proslavljenog orkestra Denis&Obule, po toplom i prijatnom vremenu ugostili smo u jednom trenutku preko 300 gostiju.\nNakon bombastičnog otvaranja, u nedelju 14.juna održan je otvoreni turnir u jambu, a pre početka turnira u 9.00h održan je Okrugli sto u saradnji sa Savezom distrofičara Srbije na temu „Prednosti i nedostaci institucionalnalnog i van-institucionalnog smeštaja“.\nUsledili su u narednim danima i ostali predviđeni turniri, svi turniri su realizovani bez ikakvih primedbi na organizaciju i suđenje.\nSve Organizacije su blagovremeno obaveštene da se predviđeni turniri (pločice, viseća kugla i prec.vožnja el.mot. kolica), kao i čitava ceremonija proglašenja pobednika i svečano zatvaranje iz opravdanih razloga pomeraju dan ranije, odnosno za 25.juni.\nIspostavilo se da je to bio fenomenalan potez jer je 25-og bilo super vreme dok je 26-og bilo provale oblaka.\nNa svečanom zatvaranju 10-ih OLIMPIJSKIH DANA je bilo između 150-200 gostiju, a u disciplini BACANJE PLOČICA je postavljen novi rekord sa 76 takmičara.\nPodeljeni su pehari, medalje, diplome kao i simbolične novčane nagrade najuspešnijim pojedincima u svim disciplinama, a SVEUKUPNI POBEDNIK 10-ih Olimijskih dana bila je moja malenkost - DIMITRIJEVIĆ ŽELJKO.\nZa vreme trajanja Olimpijskih dana podeljeno je ukupno 696 majica što je mnogo više od predviđenih ali nam ta brojka samo služi na šast jer se iz godine u godinu broj učesnika drastično povećava što nam daje za pravo da sebe smatramo DOBRIM DOMAĆINIMA.\nI ove godine su nam gosti bili i prijatelji iz Ambasade Japana.\nČitava manifestacija je odlično medijski propraćena.\nDeo manifestacije, a procentualno manje od 50% finansiralo je naše resorno Ministarstvo, a ostatak smo obezbedili zahvaljujući donacijama i sopstvenim sredstvima.


SAD će se uključiti u rešavanje pitanja nestalih na Kosovu i Metohiji - 14.08.2019, Sputnik Srbija\nSAD će se uključiti u rešavanje pitanja nestalih na Kosovu i Metohiji\nAmerički ambasador na Kosovu Filip Kosnet rekao je da će se SAD uključiti u rešavanje pitanja nestalih lica na Kosovu i Metohiji. 14.08.2019, Sputnik Srbija\n© Tanjug / Filip KrainčanićKosovska Mitrovica\nAmerički ambasador na Kosovu Filip Kosnet rekao je da će se SAD uključiti u rešavanje pitanja nestalih lica na Kosovu i Metohiji.\nKako navodi „Klan Kosova“, Kosnet je obišao memorijalni kompleks u Velikoj Kruši kod Orahovca.\n„Znam da ste čuli mnoga obećanja, pa ne želim da ih dajem, ali Sjedinjene Američke Države će se uključiti, u saradnji sa Srbijom, kako bi se rešilo pitanje nestalih“, rekao je on, prenosi „Kosovo onlajn.\nTakođe se navodi da su Kosnetu predstavnici Velike Kruše govorili o navodnom nestanku 64 osobe iz tog kraja tokom sukoba na Kosovu 1999, preneo je Tanjug.


Obradović : Zvezda ima kvalitet, moramo odigrati maksimalno dobro - BIGportal.ba\n10 Oktobra, 2019 10 Oktobra, 2019 044\nKošarkaši Crvene zvezde od 19 časova u “Štark areni” dočekuju košarkaše Fenerbahčea u susretu drugog kola Evrolige.\nIzabranici trenera Milana Tomića svesni su šta ih očekuje ali veruju da uz veliku podršku sa tribina mogu da stignu do trijumfa.\nU svakom slučaju, očekuje nas veliki spektakl, a trener turske ekipe, naš trofejni stručnjak Željko Obradović kaže da očekuje izuzetnu atmosferu.\n“Igraćemo pred sjajnom atmosferom u Beogradu protiv tima koji je napravio mnogo promena u odnosu na prošlu sezonu. Imaju veliki kvalitet, bez sumnje. Boriće se za prolazak u TOP8, što znači da moramo da odigramo dobru utakmicu i budemo spremni za to”, rekao je Obradović za sajt Evrolige.\nCrvena zvezda je u meču prvog kola poražena u Atini od Panatinaikosa sa 87:82, dok je Fenerbahče izgubio u Madridu od Reala sa 81:77.\nI jedan i drugi tim će pokušati da zabeleže prvu pobedu, a košarkaš Crvene zvezde Dejan Davidovac kaže da navijači mogu mnogo da pomognu.\n“Očekujemo dobru utakmicu protiv velikog protivnika. Fenerbače ima iste ambicije kao i prethodnih sezona i jak je na svakoj poziciji. Imaju sjajne individuelce koji su sjajno uklopljeni u tim, a dobro je poznato ko im je trener. Imaćemo dodatnu energiju koju ćemo dobiti od navijača i nadam se da ćemo to iskoristiti na pravi način“, zaključio je Davidovac.


Za kamiondžije na putu kroz Nemačku ne važi minimalac › Made-in-Germany.rs\nVlasti u Nemačkoj privremeno su obustavile primenu mere o minimalnoj zaradi koju strani poslodavci moraju da plate vozačima kamiona tokom prolaska kroz Nemačku, a ovakvu odluku prva je pozdravila Poljska.\nPosle razgovora sa poljskim kolegom u Berlinu, nemačka ministarka rada Andrea Nales je izjavila da je odluka doneta iz obzira prema nemačkim susedima i dodala da će obustava ostati na snazi sve dok evropski propisi o tom pitanju ne budu razjašnjeni. Vladislav Košnjak-Kamiš, poljski ministar rada nazvao je ovaj potez Berlina “dobrom odlukom” i pozvao Brisel da rasčisti pravnu situaciju “što je pre moguće”, prenosi agencija „Frans pres“.\nNemačka je jedina evropska država koja ne isključuje tranzitne radnike iz svog zakona o minimalnoj zaradi, čak i ako vozači kamiona samo nekoliko sati prolaze kroz Nemačku.\nNakon što je u Nemačkoj usvojen zakon o uvođenju minimalne zarade, koja od 1. januara ove godine iznosi 8,50 eura po satu, poljske transportne kompanije i vlada u Varšavi uputile su kritike Berlinu. Jedno udruženje poljskih prevoznika prošle nedelje je ovakvu meru Nemačke okarakterisalo kao “diskriminatornu i neproporcionalnu”, pošto se njome od poljskih kompanija zahteva da vozačima isplate nemačku minimalnu zaradu za period koji provedu na njenoj teritoriji, ili će u suprotnom biti kažnjene.\nPoljska vlada pozvala je zvanični Berlin da izmeni ovaj sistem, uputivši žalbu i zvaničnom Briselu, gde je prošle nedelje Evropska komisija (EK) otvorila ovaj slučaj kako bi utvrdila da li je mera u skladu sa evropskim zakonom.\nOd MiG na 03/02/2015 / BLOG, Finansije, Transport, Tržište rada / Ostavite komentar


Srbija jedna od 17 zemalja koje su glasale protiv antiruske rezolucije u UN\nOsim Srbije, protiv su glasale Rusija, Kuba, Belorusija i Kirgistan. Sve zemlje koje se graniče sa Srbijom podržale su rezoluciju, osim BiH, koja je bila uzdržana\nPredstavnici Srbije u Ujedinjenim nacijama su na Generalnoj skupštini UN glasali protiv rezolucije u kojoj se traži od Rusije da što pre prekine „privremenu okupaciju“ Krima, ukrajinskog poluostrva koje je ta zemlja pripojila 2014. godine.\nKako prenosi RSE, u rezoluciji usvojenoj 7. decembra se, između ostalog, „poziva Rusija kao okupirajuća sila da odmah, potpuno i bezuslovno povuče svoje vojne snage sa Krima i bez odugovlačenja prekine svoju privremenu okupaciju ukrajinske teritorije“.\nTakođe, zvanična Moskva se poziva da odmah prekine sa „daljom destabilizacijom Krima prebacivanjem razvijenih sistema oružja, aviona i raketa sa nuklearnim kapacitetom, oružja, municije i vojnog osoblja ka teritoriji Ukrajine“.\nZa ovaj tekst rezolucije glasale su 63 zemlje, 17 je bilo protiv, dok su 62 zemlje bile uzdržane. Rezoluciju su, između ostalih, podržale SAD, Velika Britanija, Nemačka i Francuska.\nOsim Srbije, protiv su glasale Rusija, Kuba, Belorusija i Kirgistan. Sve zemlje koje se graniče sa Srbijom podržale su rezoluciju, osim Bosne i Hercegovine, koja je bila uzdržana.\nTekst rezolucije nije obavezujući, ali ima političku težinu. Predložilo ga je 40 zemalja, među kojima su evropske (Velika Britanija, Francuska, Nemačka, baltičke zemlje i druge), SAD, Australija, Kanada i Turska.\nNaslovna fotografija: Reuters/Yana Paskova\nIzvor Radio Slobodna Evropa/N1, 08. decembar 2020.


Koncert benda Virvel, promocija ep-ja Sibir @ CK13, Novi Sad - Rock SvirkeRock Svirke\nKoncert benda Virvel, promocija ep-ja Sibir @ CK13, Novi Sad\nGrupa Virvel je počela sa radom 1999. godine u Beogradu. Članovi benda su sticali iskustvo višegodišnjim sviranjem u više beogradskih bendova, ali su vrhunac kreativnosti dostigli pod imenom Virvel. Veoma brzo bend od off projekta dolazi do svog prvog izdanja (S/T – Rapanelli Records 2001.) i brojnih koncerata. Mediji u to vreme, u nedostatku prikladnijeg termina zvuk benda karakterišu kao post-rock ili space-rock sa čim se sami članovi nikada nisu slagali, smatrajući ove odrednice suviše isključivom. Bend nastavlja sa koncertnim aktivnostima stvarajući muziku drugih mogućnosti, a nakon singl izdanja (Brzi svemir/Ian Fleming Rapanelli 2005. ), 2006. objavljuje svoj drugi album ( Sa Dna – Rapanelli Records ) koji stiže do samog vrha svih relevantnih godišnjih lista. 2007.-a godina je za Virvel izuzetno uspešna, bend putuje na mini ex-Yu turneju koja će svoj vrhunac imati na festivalu Žedno Uho u Zagrebu, kao i nastupima u Ljubljani, Mariboru, Skoplju…\nTrenutno Virvel promoviše poslednje izdanje SIBIR (rapanelli records) a postavu čine Tijana Drobac (bas, vokal), Zoran Stojičić (gitara), Dejan Drobac (gitara, analogni sintisajzer), Vladimir Ocokoljić (bubnjevi), i Vladimir Ljubinković (klavijature).


Hidro Top - Topola | Usluge\nMi pružamo realizaciju ideja kroz inženjersku misao. Iskrenost, poštovanje tehničkih normi, nepristrasnost i otvorenost u poslu, odlika su svakodnevnog delovanja HIDRO TOP inženjera.\nAgencija HIDRO TOP pruža usluge projektovanja hidrotehničkih objekata kao što su svi linijski sitemi vodovoda, kanalizacije, kišne kanalizacije kao i stacionarnih objekata u službi hidrotehnike. Brojni realizovani projekti vodosnabdevanja i kanalisanja, stvorili su iskustvo u ovoj oblasti. Samostalno ili u saradnji sa drugim projektantskim agencijama, izdvajaju se projekti vodovoda od raznih savremenih materijala sa pripadajućim objektima kao i projekti kanalizacije. Svi projekti uskladjeni su sa aktuelnim zakonskim propisima tako da naručioci za početnu ideju dobijaju brzu i upotrebljivu projektnu dokumentaciju u skladu sa svim tehničkim normama.\nStalna potreba naručioca je projektovanje raznih objekata sa poslovnu i stambenu primenu. Projektovanje individualnih objekata kao i objekata proizvodnih hala i objekata drugih komercijalnih usluga, deo su asortimana pružanja usluga Agencije HIDRO TOP. Za ove potrebe naručioci dobijaju projektnu dokumentaciju koja je izradjena od strane vrsnih arhitekata, statičara, hidrotehničara, putara ili elektro inženjera. Svi projeti izradjuju se u skladu sa zakonom i tehničkim normama iz oblasti kojoj je projekat namenjen.\nProjektovanje legalizacija i ozakonjenje objekata\nDuži niz godina aktuelna tama ‘’legalizacije objekata’’, ponovno je aktuelna. Legalizacija kao ustaljen termin koji je bio u opticaju više od deset godina, zamenjen je terminom ‘’ozakonjenje objekata’’. Dodatno, osim samog termina, Zakonom je unešena forma jednostavnosti, smanjenih troškova kao i obaveznosti ozakonjenja objekata koji nemaju izradjene sve prethodne pravne i tehničke korake do dobijanja upotrebne dozvole.\nU skladu sa Zakonom o planiranju i izgradnji, svi novi potrošači imaju potrebu za dobijanjem gradjevinske dozvole za priključenje gasa u svoje objekte. Agencija HIDRP TOP izradjuje projekte Unutrašnjih Gasnih Instalacija (UGI) za stambene objekte, objekte kolektivnog stanovanja i poslovno proizvodne objekte u skladu sa propisima i Pravilnokom koji je odredilo JP ‘’Srbija gas’’. Tokom izrade projektne dokumentacije, zainteresovani novi potrošači mogu dobiti puni opis budućih instalacija, mogućnosti potrošnje gasa, odabir opreme kotlova i grejnih pripadajućih instalacija. Usluga obuhvata izradu proejkta UGI-a do dobijanja gradjevinske dozvole i prijave radova kao i kontakt sa distributerima opreme i instalaterima za ugradnju i povezivanje sa puštanjem u rad instalacija.\nInženjeri Agencije HIDRO TOP se više godina unazad uspešno bave veštačenjima građevinskih objekata. Na desetne raznih primera koji su naručeni u svrhu sudskih ili vansudskih procesa, napravili su bogato iskustvo i poznavanje ove oblasti kao i pravila koje u ovoj sferi postoje. Za potrebe veštačenja osim dobrog inženjerskog poznavanja tematike, potreban je iskren i nepristrasan odnos prema klijentima. Veštačenja se odnose na razne probleme koji mogu nastati na načinu izgradnje objekata, načinu korišćenja objekata, raznih nepoštovanja ili nepoznavanja Zakona koji neke oblasti regulišu a koji su doveli ili mogu dovesti do sudskih procesa.\nUsluga koju pruža Agencija HIDRO TOP je i Procena objekata. Ovo je šira oblast koja se najčešće deli na procenu vrednosti objekata i na procenu kvaliteta objekta u trenutku veštačenja. Ove usluge se osim za sudske potrebe, izradjuju i za potrebe naručilaca kojima je iz raznih razloga potrebna Procena vrednosti objekta za dalje procedure od interesa za naručioca ali i Procena zatečenog stanja objekata u trenutku veštačenja. Usluga se odnosi na Procena individualnih objekata ili poslovnih objekata.\nKroz uslugu veštačenja, vrši se Procena objekata koji su sagradjeni pre donošenja Zakona o izgradnji objekata a koji su davno sagradjeni i imaju upotrebnu vrednost i predmet su ozajenja i zahtevaju se od strane lokalnih odeljenja za urbanizam i katastra nepokretnosti.Objekti koji potpadaju pod ovu proceduru su objekti sagradjeni u seoskim sredinama pre 1961 godine i u gradskim sredinama pre 1948 godine. Ovakvi objekti ne zahtevaju proceduru klasičnog ozakonjenja već veštečenjem starosti objekta se potvrdjuje vreme izgradnje i kao takvi, uz obavezni geodetski snimak parcele – katastarsko geodetski plan, unose se u katastar nepokretnosti po proceduri koju sprovodi organ lokalne samouprave preko službe katastra nepokretnosti. Nakon ove procedure, vlasnici ovakvih starih objekata, imaju ozakonjene i ucrtane objekte koji se dalje mogu prometovati ili se ovim izbegava sprovodjenje rešenja o rušenju nezakonito sagradjenih objekata.\nZa potrebe investitora koji su angažovani firmu za izvodjenje, Agencija HIDRO TOP pruža usluge Nadzora nad izvodjenjem objekata u skladu sa Zakonom. Svaka izgradnja objekta zahteva stručan pristup koju investitor ne mora da lično ima već je dovoljno da svoje interese prepusti i poveri stručnom Nadzoru. Agencija HIDRO TOP poseduje iskustva u realizaciji i nadzoru nad objektima iz oblasti hidrotehničkih objekata, objekata visokogradnje kao i putne infrastrukture - niskogradnje. Usluga se sastoji iz praćenja izvodjenja objekta sa tehničkog i adminstrativnog aspekta, praćenja toka izvodjenja radova, overa dokumentacije i ispostavljenih presečnih obračuna, sve do primopredaje radova.\nObaveza svake investicije iz oblasti izgradnje objekata je angažovanje odgovornog izvodjača radova. Agencija HIDRO TOP pruža usluge angažovanja odgovornog izvodjača za sve hidrotehničke objekte, objekte putne infrastrukture, objekte visokogradnje i elektro radove u objektima. U saradnji sa naručiocima radova, sprovode se svi oni postupci koje je Zakon o planiranju i izgradnji propisao a odnose se na celokupan tok gradnje objekta i praćenja sa tehnološko-tehničkog i administrativnog aspekta. Licencirani inženjeri pokrivaju sve vidove gradnje.\nTehnički pregled objakata - upotrebna dozvola\nNakon uspešnog projektovanja i pribavljanja neophodne gradilišne dokumentacije, kao i nakon izvodjenja radova, investitori su u obavezi da izvrše Tehnički prijem - pregled objekta radi pribavljanja upotrebne dozvole. Tek nakon dobijanja upotrebne dozvole, investicioni postupak je završen i objekat je uredno evidentiran u katastru nepokretnosti. Agencija HIDRO TOP uspešno vrši uslugu Tehničkog pregleda objekta bilo da je reč o faznom ili potpunom pregledu objekta – porodične zgrade, poslovne zgrade, industrijski objekti, infrastrukturni objekti i sl. Ovaj postupak podrazumeva punu tehničku saradnju sa Investitorima, izvodjačima, odeljenjima urbanizma u loklanoj samoupravi sve do momenta predaje dokumentacije preko CEOP-a radi pribavljanja upotrebne dozvole. U ovom postupku angažovani su pouzdani inženjeri koji prate prijem radova iz svojih oblasti od gradjevinskih radova, elektroenergetskih radova, termotehničkih instalacija, protivpožarnih instalacija do ostalih radova koji su primenjeni u objektima za pregled.\nInvesticioni postupak u pojedinim trenucima zahteva stručna znanja i mišljenja inženjera koji imaju iskustva iz oblasti iz kojih mogu biti angažovani. HIDRO TOP pruža savete iz oblasti hidrotehnike, putne infrastrukture i visokogradnje investitorima u momentima početka investitionog postupka ili u toku gradnje. Iskustva u pogledu načina gradnje, primene materijala, angažovanja mehanizacije i ljudstva, samo su neke od pojedinosti koje u obliku saveta ili preporuka mogu biti od značaja Investitorima gde inženjeri Agencije HIDRO TOP mogu dati svoj doprinos.\nU svrhu sprovodjenja odredjenih aktivnosti iz oblasti gradjevinarstva, Agencija HIDRO TOP pruža ulsuge posredovanja od ideje preko realizacije do primopredaje objekta. Konslating usluge u takvim aktivnostima su od velikog značaja gde se koriste resursi redovnog poslovanja više aktera u procesu. Iznalaženje optimalnih mogućnosti na zadovoljstvo klijenta je osnov angažovanja Agencije HIDRO TOP gde se primenjuju znanja i veštine koje naručioci radova najčešće nemaju a dovoljno su razumni da povere deo poslova stručnim i osposobljenim ljudima.


SAD guraju EU da započne pregovore o pridruživanju sa Albanijom i Severnom Makedonijom\nBy Newsroom / Објављено на: June 22, 2021\nPreostalo je vrlo malo vremena za odluku da se na samitu EU započnu pregovori o pridruživanju sa Albanijom i Severnom Makedonijom, a američki pritisak na lidere EU raste.\nVisoki predstavnik EU za spoljnu politiku i bezbednost Josep Borrell potvrdio je da je ministar spoljnih poslova Blinken zatražio u razgovoru s njim da preduzme konkretne korake za finalizaciju sporazuma Beograd-Priština u toku ove godine.\n„U stalnoj sam komunikaciji sa svojim američkim kolegom, državnim sekretarom Blinkenom. Želim da potvrdim da već postoji plodna saradnja između SAD-a i EU po pitanju integracije, kao i oko sporazuma Beograda i Prištine. Među nama nema konkurencije i ovo će pomoći uspehu ovih procesa. Obavestio sam ministre i nadam se da će se dogoditi događaji pre kraja letnje sezone“, rekao je šef EU diplomatije Joseph Borrell.\nAlbanija je već ispunila sve uslove, iako uprkos diplomatskoj posvećenosti Brisela i Vašingtona, još uvek nema signala iz Bugarske da će povući veto na poziciju Skoplja.\nHolandska ministrica spoljnih poslova Sigrid Kaag, na pitanje novinara, rekla je da bi trebalo da očekuju čak i nepredviđena iznenađenja u vezi sa odlukom o Tirani i Skoplju. Čak je i šef poslaničke grupe SP, Taulant Balla, objavom na Fejsbuku dao pozitivne signale za pregovore. / Ibna\nKipar: Anastasiades nastavio s mini rekonstrukcijom Vlade\nTurska: Razgovor Erdogan – von der Leyen\nIntervju sa glavnom evropskom tužiteljkom Laurom Corduta Kovesi\nBiH: Članovi Predsedništva BiH se sastali sa savetnicom predsednika Francuske\nLuksemburg: Crna Gora biće prva sledeća članica EU\nGrlić Radman: Kosovo zaslužuje liberalizaciju viznog režima\nSlovenija: Proces proširenja EU mora ostati živ, kaže Logar


Autor: Snežana Čenad - 22.09.2018\nANDRIJA GERIĆ: Šalu na stranu, knjigu u šake\nAndrija Gerić bivši je odbojkaški reprezentativac Jugoslavije, Srbije i Crne Gore i na kraju Srbije. Sa ekipom je osvojio zlatnu medalju na Olimpijskim igrama u Sidneju 2000. godine, kao i na Svetskom prvenstvu u Japanu 1998, a na Evropskom 1997. u …\nAutor: Nikoleta Leovac - 17.05.2018\nTADIJA KAČAR: Kada izgubiš jednu borbu, ideš kući\nBoks predstavlja najkompleksniju, najtežu i najspecifičniju olimpijsku disciplinu. On se smatra jednom od najstarijih disciplina ljudske borbe koje su zapisane u istoriji. Najuspešniji bokser Jugoslavije, Tadija Kačar, od ostalih izdvajao se po …\nAutor: Vanja Pajović - 05.12.2017\nSergej Milinković Savić jedan je od najperspektivnijih mladih fudbalera Evrope koji svojom igrom privlači pažnju svih velikih klubova. Ove sezone je jedna od najbitnijih karika za uspeh koji Lacio ostvaruje kako u italijanskom prvenstvu, tako i u …\nAutor: Tanja Raičković - 09.10.2016\nBridž je jedna od najpoznatijih kartaških igara na svetu. Sastoji se od četiri igrača, koji su podeljeni u parove, gde je komunikacija između partnera od velikog značaja. Zbog toga mnogi smatraju da je najlucidnija igra, a treći u svetu su, pogađate …\nAutor: Ivana Berta - 14.02.2016\nDEJAN BABIĆ: Uvek do kraja i srcem\nProlećni deo sezone rukometnog prvenstva Srbije je počeo, a Crvena zvezda je na čelu tabele. Bitnu ulogu u ovom timu imaju i „mlade snage”, a jedan od takvih je Dejan Babić. Sa dvadesetogodišnjim rukometašem razgovarali smo o ambicijama Crvene …


Pošta Srbije - Saopštenje: Pošta je profitabilan i stabilan sistem koji čuva celovitost i unapređuje Srbiju\nPošta je profitabilan i stabilan sistem koji unapređuje Srbiju\nPovodom netačnih i tendencioznih napisa i istupanja pojedinaca u medijima, kao i učešća na protestnim šetnjama i poslednjim nemirima, u ime i za račun Pošte Srbije, uz flagrantnu zloupotrebu imena i oznaka Pošte, radi zaštite svih zaposlenih, obaveštavamo građane i korisnike o sledećem.\nSaopštenje: Dužni smo da se ogradimo od istupa pojedinaca na rušilačkim protestima u Beogradu i Zrenjaninu, i medijima, a koji zloupotrebljavaju ime, simbole i uniforme Pošte predstavljajući se kao reprezentativni predstavnici zaposlenih u Pošti Srbije. Naravno, radi se o ličnom činu koji nema legitimitet niti predstavlja volju zaposlenih Pošte Srbije.\nOvakvi i slični napadi na Poštu, podsećamo, događaju se uvek kada se od ovog sistema želi uzeti deo tržišnog kolača i uneti nestabilnost. Tako je bilo 2006/2007 kada je iz Pošte izdvojeno PTT ugostiteljstvo i odmarališta u kojima su se oporavljali i odmarali radnici, a u korist sumnjivih privatizacija, sa krajnjim rezultatom - devastiranim i neupotrebljivim objektima sa nejasnim vlasništvom. Razumemo i smatramo „normalnim” i namere nekih uticajnih političkih aktera da dodatno uslože postojeću situaciju, da neke velike sisteme od društvenog i državnog značaja i njihovo rukovodstvo destabilizuju tendenciozno ih predstavljajući u negativnom svetlu. Nažalost, time čine ne samo štetu Preduzeću već Srbiji u celini. Pošta je profitabilan sistem koji godinama unazad ostvaruje dobit, zahvaljujući konstantnim ulaganjima u razvoj poštanske delatnosti, inoviranje tehnoloških procesa i kadrove, s jedne, i racionalnog poslovanja i smanjenja troškova s druge strane, i to sve u tržišnim uslovima sa preko 50 konkurenata u osnovnoj delatnosti i moćnim kablovskim i IT operatorima. Pošta brine o svojih blizu 15.000 zaposlenih, redovno isplaćuje plate i isplate iz dobiti, pa i za prethodnu godinu u ukupnom iznosu od 475 miliona dinara, i to u dogovoru i uz podršku Osnivača.


Mladen Ivanić na prijemu povodom Božića pozvao na ljubav i razumijevanje - Klix.ba\nBiH Mladen Ivanić na prijemu povodom Božića pozvao na ljubav i razumijevanje\nMladen Ivanić na prijemu povodom Božića pozvao na ljubav i razumijevanje\n5.1.2015. u 18:55\nMladen Ivanić Božić\nPredsjedavajući Predsjedništva BiH Mladen Ivanić večeras je u zgradi Predsjedništva BiH u Sarajevu organizirao prijem povodom Božića.\nIvanić je obraćajući se prisutnim zvanicama kazao da je Božić praznik "kada slavimo rođenje Bogočovjeka Isusa Hrista, ali Božić je i dan kada se šalje jedna univerzalna poruka zajednička svim religijama da kroz lični i zajednički preobražaj krenemo na putu ka dobru i boljem".\n"Možda kod nas nije uobičajeno da jedan političar poziva na ljubav, razumijevanje, ali upravo razlog zbog kojeg smo se sastali danas mi to dozvoljava. Pokušajmo malo više voljeti i razumjeti jedni druge, više nego ranije saosjećati jedni sa drugima", kazao je Ivanić.\nPrema njegovim riječima, poplave koje su nas zadesile prošle godine su pokazale da su "naši građani spremniji razumjeti i saosjećati sa drugima, nego što smo to možda mi političari spremni".\n"Svim građanima želim poručiti sljedeće, volite i čuvajte svoje porodice, svoje bližnje, svoje prijatelje i poznanike jer tek kroz drugoga mi bivamo ono što jesmo. Svim pravoslavnim hrišćanima od srca i sa radošću čestitam Božić drevnim hrišćanskim pozdravom Mir Božiji, Hristos se rodi", kazao je Ivanić.\nPrijemu povodom Božića prisustvuju predstavnici političkoj, javnog, vjerskog, kulturnog života, te diplomatskog kora i međunarodnih organizacija u BiH.


Stalna delegacija Skupštine na čelu sa predsjednicom Đurović učestvovala na zasijedanju PS SEECP – СНП\nStalna delegacija Skupštine na čelu sa predsjednicom Đurović učestvovala na zasijedanju PS SEECP\nНема коментара на Stalna delegacija Skupštine na čelu sa predsjednicom Đurović učestvovala na zasijedanju PS SEECP\nStalna delegacija Skupštine Crne Gore pri Parlamentarnoj skupštini Procesa saradnje u Jugoistočnoj Evropi, u sastavu: predsjednica Skupštine mr Danijela Đurović, šefica Delegacije, Dragica Sekulić i Milosava Paunović, članice Delegacije, učestvovala je na Devetom plenarnom zasijedanju Parlamentarne skupštine Procesa saradnje u Jugoistočnoj Evropi, organizovanom od 31. maja do 2. juna 2022. godine u Atini.\nPredsjednik Parlamenta Republike Grčke i predsjednik Parlamentarne skupštine SEECP-a Konstantin Tasulas otvorio je zasijedanje, a u uvodnom dijelu učesnicima skupa obratili su se generalni sekretar za međunarodna ekonomska pitanja u grčkom Ministarstvu vanjskih poslova Joanis Smirlis i viši analitičar za ekonomske politike Savjeta za regionalnu saradnju (RCC) i koordinator Strategije za Jugoistočnu Evropu 2030 Arslan Umut Ergezer.\nPredsjednica Skupštine Crne Gore mr Danijela Đurović, u okviru diskusije na plenarnoj sjednici, imala je izlaganje na temu: „Održivi razvojni ciljevi za životnu sredinu. Uticaj krize na Jugoistočnu Evropu i: a) sigurnost snabdijevanja energijom i b) poljoprivredno-prehrambeni lanac“.\nIstičući krucijalni značaj ove teme za čitavi region, predsjednica Skupštine naglasila je da je naša zajednička težnja da omogućimo zadovoljavanje potreba sadašnje generacije, uz istovremeno očuvanje ekonomskih i prirodnih resursa, za uživanje budućih generacija. U vremenima kakva su današnja, kada se suočavamo sa ratnom, finansijskom, zdravstvenom i ekološkom krizom, posebno je izazovno ispunjavanje postavljenih ciljeva održivog razvoja, ocijenila je predsjednica Đurović. Ona je predstavila aktivnosti koje je Crna Gora, kao država koja je snažno opredijeljena ka zaštiti životne sredine i borbi protiv klimatskih promjena, realizovala u cilju daljeg razvoja ekonomije, u skladu sa ekološkim principima.\nPredsjednica Skupštine mr Danijela Đurović saopštila je da je cilj svih naših država obezbjeđivanje dovoljnih količina energije na ekonomski i ekološki prihvatljiv način, nesmetano snabdijevanje poljoprivredno-prehrambenim proizvodima, te postizanje kompromisa između privrede i ekologije. Dodala je da je evidentno da je pred nama još jedan težak period u kojem ćemo se suočiti sa problemima obezbjeđivanja hrane, energenata ali i očuvanja stabilnosti. Predsjednica Đurović iznijela je mišljenje da je postojanje regionalnih inicijativa i njihova uloga od posebnog značaja upravo u kriznim vremenima, kada se očekuje da se na ovakvim i sličnim forumima kroz otvoren dijalog dođe do rješenja koja će biti na dobrobit građana cijele regije.\nPredsjednica Skupštine Crne Gore zaključila je da je solidarnost ključ i glavni princip koji treba da nas okuplja i vodi u ovim kriznim vremenima. S tim u vezi, pozvala je sve učesnice SEECP na solidarnost i saradnju kako bi sinergetskim djelovanjem uspjeli da prebrodimo nadolazeće izazove.\nNa kraju izlaganja, predsjednica Skupštine izrazila je zadovoljstvo činjenicom da Crna Gora sljedeća preuzima predsjedavanje Procesom saradnje u Jugoistočnoj Evropi, te izrazila spremnost za učini sve da probudi duh solidarnosti i jedinstva među učesnicama ovog regionalnog foruma.\nČlanice Stalne delegacije Skupštine Crne Gore pri PS SEECP Dragica Sekulić i Milosava Paunović učestvovale su na sastancima opštih odbora, Opšteg odbora za ekonomiju, infrastrukturu i energetiku, Opšteg odbora za pravosuđe, unutrašnja pitanja i bezbjednosnu saradnju i Opšteg odbora za društveni razvoj, obrazovanje, istraživanje i nauku, kao i sastanku Stalnog odbora.\nTom prilikom, poslanica Dragica Sekulić izabrana je, na jednogodišnji mandat, za predsjednicu Opšteg odbora za ekonomiju, infrastrukturu i energetiku PS SEECP. Na sastancima opštih odbora utvrđeni su tekstovi nacrta izvještaja i rezolucija, koji su sljedećeg dana razmotreni i potvrđeni na zasijedanju Parlamentarne skupštine. Tokom sastanka Stalnog odbora, poslanici su usvojili plan predsjedavanja za sljedeću godinu.\nZasijedanje Parlamentarne skupštine Procesa saradnje u Jugoistočnoj Evropi okončano je usvajanjem Završne deklaracije, kojom su se učesnice Procesa obavezale da zajednički rade na jačanju mehanizama i regionalnih institucija u cilju odgovara na rastuću krizu životne sredine, kao i da sprovode aktivnosti u cilju postizanja zaštite životne sredine u okviru održivih ekonomija. Takođe, učesnice SEECP-a osudile su nezakonitu invaziju Ukrajine od strane oružanih snaga Rusije, te izrazili solidarnost sa narodom i Vladom Ukrajine.\n← Konsultativni sastanak ministra Joković sa šefom Kancelarije Svjetske banke za Crnu Goru → У Бечићима почео дводневни Самита малих земаља СЗО